Phoenix (zunda) - Wikipedia, entziklopedia askea.\n1Jaurtiketa eta lurreratzea\nEspazio jaurtiketa 2007ko abuztuaren 4a\nEntry, descent and landing 2008ko maiatzaren 25a\nLoss of signal 2008ko azaroaren 2a\nService retirement 2008ko azaroaren 10a\nPhoenix edo Phoenix Mars Lander NASAk sortutako espazio-zunda bat da. 2007ko abuztuaren 4ean Canaveral lurmuturretik bidali eta 2008ko maiatzaren 25ean, 23:54etan GMTheldu zen Martera. Misioak 2008ko azaroaren 10era arte iraun zuen.\nPrograma zientifikoa Estatu Batuak, Danimarka, Alemania, Kanada eta Suitzako unibertsitateen artean egin zen. Bere helburu nagusia Marteko Ipar Polotik urbil zegoen lurralde batera heltzea zen, eta bertan bere beso errobotikoa hedatuz sakonera ezberdinetan prospekzioak egitea.\nPhoenix ez da lehenengo saioa izan. 1999ean Mars Polar Lander zundak helburu bera izan zuen, baina lurreratzea gaizki atera zen. Geroago, Mars Surveyor Lander misioa izan zen 2001an, baina bidali baino lehen bertan behera utzi zuten. Azken saio horretarako sortutako bi instrumentu berritu eta Phoenixi gehitu zaizkio. Izen hau modu metaforiko batean aukeratu zen, aurreko bi misioen berpiztea adierazteko, Fenix errautsetik berpizten den hegaztiagatik.\nNASAk Marten egindako azken hiru lurreratze arrakastatsuetan ez bezala (Mars Pathfinderrek, Spiritek eta Opportunityk aire-poltsak erabili zituzten Marteren kontrako talka arintzeko), Phoenixek beste era batera lurreratu zen. Lurreratzeko momentuan kohete txikiak piztu ziren, duela hiru hamarkada Viking programako bi zundek erabili zituztenen antzekoak, jausgailu batekin jaitsiera hasi ostean lurzoruan pausatzeko.\n1 Jaurtiketa eta lurreratzea\n4 Misioaren bukaera\n6 Phoenix DVD-a\nJaurtiketa eta lurreratzea[aldatu | aldatu iturburu kodea]\nJaurtiketa 2007ko abuztuaren 4an Canaveral lurmuturretik gauzatu zen Delta 7925 suziri batean. Zundak abuztuaren 10ean bakarrik egin behar izan zuen ibilbide zuzenketa bat Marteko norabidea berriro ere hartzeko. 2008ko maiatzaren 10ean 23:54etan GMT iritsi zen Martera.\nMisio honek hainbat helburu zituen:\nMarten bizitza egon den ala ez zehaztea.\nMarteko klima aztertzea.\nMarteko geologia aztertzea.\nUraren historiako ikerketa geologikoak egitea, ezinbesteko eragilea planetaren aldaketa klimatikoak azaltzeko.\nLehenengo misioak 90 egun martetar iraun behar zuen, hau da, 92 egun lurtar gutxi gorabehera. Ur izoztua aurkitu ostean, misioa 5 aste gehiago luzatzea erabaki zen, 2008ko azaroaren 10ean bukatzeko.\n2008ko ekainaren 19an NASAk baieztatu zuen Phoenix zundak izotza aurkitu zuela Marteko ipar poloaren hondeaketa batean.\nGeroago, Marteko lurzorua —gutxienez zundak lurperatutako lekuan— alkalinozkoa zela zehaztu zen, baita 8-9ko pH-a duela eta Antartikako ibarren azalaren antzekoa dela ere.\nIrailaren 30ean, Phoenixek Marteko atmosferan elurra detektatu zuen. Marteko azalaren eta atmosferaren arteko interakzioak aztertzeko helburua zuen laser instrumentu batek hodeietatik zetozen elurra aurkitu zuen 4000 metroko garaieran. Behaketaren arabera, elur malutak sublimatu egin ziren Marteko azalera ailegatu aurretik.\nMisioaren bukaera[aldatu | aldatu iturburu kodea]\n2008ko urriaren 29an, Phoenixekin kontaktua galdu zen, baina hurrengo egunean berreskuratzea posiblea izan zen Mars Odyssey zunda espazialari esker. Dirudienez, zunda “segurtasun moduan” edo “hibernazioan” jarri zen eguzki izpien kopurua urritu zelako, negua baitzetorren Martera. Zunda berraktibatzea lortu zen baina eguzki-energia kantitate txikiaren ondorioz aparatu asko itzali egin ziren, monitoretze klimatologikoa izan ezik. Hurrengo egunetan kontaktua mantentzea lortu zen denbora tarte txikietan, egunsentia iristen zenean. Baina azkenean misioa amaitutzat ematea erabaki zuten seinalerik heltzen ez zelako.\nInstrumentuak[aldatu | aldatu iturburu kodea]\nRA(Robotic Arm): Zundaren beso robotikoa da. Honek Marteko lurra industeko balio du. 2.5 metroko luzera du eta 0.5 metrotako sakonerara arte eskabatu dezake.\nRAC(Robotic Arm Camera): Kamera hau besoan dago eta aparatu honen bidez Marteko lurraren irudiak ikus daitezke.\nMARDI(Mars Descent Imager): Kamera bat da eta jaitsiera-guneko irudiak hartzen zituen, baina akats bat aurkitu zioten eta azkenean ez zen aparatu hau erabili.\nMET(Meteorogical Estation): Estazio honek Marteko klima erregistratu zuen. Presioa eta tenperatura neurtzen ditu eta oso baliagarria izan zen.\nMECA(Microscopy,Electrochemistry and Conductivity Analizer): Aparatu honek ikasketa sakonak egin zituen marteko lurrean. Lurreko laginak hartzen zituen eta ondoren haien analisiak egiten zituen.\nTEGA (Thermal and Evolved Gas Analyzer):TEGA masa espektro bat da eta bere helburua lurreko lagin berotuak hartzea eta aztertzea da.\nPhoenix DVD-a[aldatu | aldatu iturburu kodea]\nPhonix zundak “The Phoenix DVD”izeneko DVD txiki bat darama, planetari gizarteak egindakoa. Planetari gizartea elkarte ez gubernamental bat da, eta eguzki-sistema aztertzea du helburu. Elkarte horrek 100.000 kide ditu, eta gehienak Estau Batuetakoak dira, nahiz eta beste herrialde askotako kideak ere badituen.\nMultimedia: Phoenix mission\nOrriaren azken aldaketa: 21 urria 2021, 20:33.


Lekeitioko Udala - EUSKARA IKASTEKO DIRU-LAGUNTZAK\nLekeitioko Udalak 17/18 ikasturtean HABEk homologatutako edozein euskaltegitan euskaraz ikasten aritu diren lekeitiar ikasleei diru-laguntzak emango dizkie, azken urteetan egin den legez. Horretarako, ikasleek 2017-2018 ikasturtean euskaltegian izena emanda izan dutela eta asistentziaren %80 bete dutela frogatu beharko dute.\nDiru-laguntzak ikasitako mailaren araberakoak izango dira: hala bada, euskalduntze 1. mailan aritu direnei %100 bueltatuko zaie. 2. mailan aritu direnei %75 eta 3 eta 4. mailan aritu direnei % 50. Beti ere, araudian ezarritako baldintzak kontutan izanik.\n2017-2018 ikasturtean euskalduntzeko edo euskaraz alfabetatzeko ikastaroak egiten dituzten herritarrei zuzendutako diru-laguntza hauek bateragarriak dira beste erakunde batzuek kontzeptu beragatik ematen dituzten aldi bereko diru-laguntzarekin. Hala nola; Bizkaiko Foru Aldundiko Euskara eta Kultura Foru Sailak martxan jarritako Euskara Eskura Txartela, baldin eta eskatzaileak jasotzen dituen laguntzen zenbateko osoak ez badu gainditzen ordaindu beharreko matrikula gastu osoa.\n• Eskatzailearen nortasun agiria.\n• Lekeitioko udalerrian erroldatuta egotea ziurtatzen duen ziurtagiria.\n• Lekeitioko udalerriarekin inolako diru-zorrik ez izatearen ziurtagiria.


Prognosia, pronostikoa – Gizapedia\nPrognosia edo pronostikoa (prognosis antzinako grezierazko πρό- , pro-, "aurretik", eta Γνωσις, gnosis, "jakintza", hitzetatik) zerbaiti buruz egiten den aurresana da. Bereziki medikuntzan erabiltzen da, gaixotasun batek izango duen ustezko bilakaerari buruz (ikus, prognosia eta diagnosia), eta meteorologian, eguraldiari buruzko aurresanak adierazteko.\nZorizko gertaera zorizko saiakuntza bati buruz probabilitatea kalkula dakiokeen edozein emaitza da. Adibidez, dadoa botata, zorizko gertaerak dira 1 suertatzea, zenbakia bikoitia izatea, zein 1 edo 2 suertatzea.…


1949ko udazkenean orri bat heldu zen Guatemala-tik Euskal Herrira, «Asmoa» izenburua zuena. Artean euskal letretan oso ezaguna ez zen «Zaitegi eta Plazaola'tar Iokin»ek igorria zen, euskal aldizkari baten asmoa emanez. Bi urte lehenago Andima Ibinagabeitiari gutunez adierazia zion asmo horixe.\nJokin Zaitegi Plazaola Belgikatik abiatuta iritsi zen Ameriketara 1937. urtean; lehenik Panamara eta ondoren El Salvadorrera. Irakasle aritu zen San Carlos Unibertsitatean eta America Institutuan. Mexikon argitaratu zuen «Goldaketan» (1946), bere lehen poema liburua.\nEuzko-Gogoa 1949. urteko abenduaren 26an Guatemalako Postan erregistratu zuen Zaitegik, 739 zenbakiaz, handik mundura banatua izateko. Orduantxe inprimatu zen lehen alea (Hispania inprimategian) eta 1950ean kaleratu. Helbidea: 6 Avenida Norte 11, Guatemala C.A., 624 postakutxa. Urteko harpidetza: 10 dolar.\nEuzko-Gogoa bereziki literaturaz arduratuko zen, baina baita ere arteaz, musikaz, filosofiaz, historiaz, linguistikaz... Itzulpen-lan garrantzitsu askoak ere bertan kaleratu ziren: Shakespeare, Zizeron, Virgilio... Euskal kultura modernoaren euskarazko agerkari garrantzitsuenetakoa bihurtu zen.\nZuzendaria Jokin Zaitegi izan zen beti. Lehen sei hilabeteetan Orixe izan zuen lankide nagusi (Argentinatik joanda). Orixek aldizkariko lana utzi eta gero (lankidetza ez), Andima Ibinagabeitia elkartuko zitzaion, Guatemalan, 1954an. Zaitegiren «lankide-buru» izango da Ibinagabeitia ordutik aurrera. Gainontzeko lankideak (eta harpidedunak) erbestean zituen Hego Euskal Herrian hainbat: Venezuela, Argentina, Frantzia, Txile...\nEuzko-Gogoak bi aro izan zituen: Guatemalakoa lehena 1950etik 1955era (1953. urtean argitaratu gabe egonik) eta Miarritzekoa 1956tik 1959ra bigarrena.\nLehen aro horretan 27 zenbaki kaleratu zituen: 7 1950ean, 6 1951n, 6 1952an, 5 1954an eta 3 1955ean. Folioaren neurriko formatokoak dira aldizkariak (nahiz eta neurria aldatzen den), eta lodiera desberdinekoak.\n1955eko amaieran Jokin Zaitegi Euskal Herrira itzuli zen, eta Euzko-Gogoaren bigarren aroa hasi Miarritzen. Intxauspe Etxeko Lanak ageri dute ale guztiek azalean (behean) eta Baionako Darracq-en inprimatuko da beti. Formato txikiagoan, denak neurri berekoak izango dira eta, zenbaki pare bat salbu, orrialde kopuru bera izango dute.\nBigarren aro honetan 17 zenbaki kaleratu zituzten (6 1956ean; 5 1957an; 4 1958an eta 2 1959an). Azken zenbakiak 1959ko martxoa-ekaina data dakar aldizkariarentzat, baina aitortzen du 1960ko uztailean inprimatua izan dela. Izan ere, bai Guatemalako aroan zein Miarritzekoan arazo ekonomikoak eta banaketakoak handiak izan zituzten.\nHortxe amaitu zen 44 zenbaki eman zituen aldizkari honen ibilbidea. Ez, ordea, arrastoa. Oso luzea eta inportantea da Euzko-Gogoan parte hartu zuten idazleen zerrenda, gerra aurrea, erbestea eta gure literatura modernoa lotzen dituena.\nHonatx horietako batzuk: Orixe, Jokin Zaitegi, Andima Ibinagabeitia, Nemesio Etxaniz, Jon Etxaide, Antonio M. Labaien, Salbatore Mitxelena, Bedita Larrakoetxea, Bingen Ametzaga, Manuel Lekuona, Jesus Insausti, Jesus Mari Leizaola, Sorne Unzueta, Santi Onaindia, Sebero Altube, Polikarpo Iraizozkoa, Etienne Salaberry, Frantzisko Etxeberria, Andoni Urrestarazu, Jaime Kerexeta, Federiko Krutwig, Jon Mirande, Juan San Martin, Txillardegi, Gabriel Aresti, Txomin Peillen...\nAldizkariaren funtsaz eta izan zuen garrantziaz segidan datorkizu Joxan Elosegik prestatutako aurkezpena.\nHorretaz gain, Euzko-Gogoaz jakiteko oinarrizko bibliografia bat ere baduzu amaieran. Bibliografian aipatzen diren Joseba Intxaustiren artikuluak webgune honetan bertan irakur ditzakezu.\nVelez de Mendizabal, Joxemari: Iokin Zaitegi, Egile Editore, 1981\nIntxausti, Joseba: Zaitegi eta «Euzko-Gogoa»;«"Euzko-Gogoa"-ren lankideak» (in Jakin aldizkaria, 12. zenbakia, 1979ko urri-abendua) eta «Hamar urteko lana (1950-1959)» (in Jakin aldizkaria, 13. zenbakia, 1980ko urtarril-martxoa).\nIztueta, Paulo: Erbesteko euskal pentsamendua, Utriusque Vasconiae, 2001\nNolanahi ere, aldizkarian bertan eta protagonista izan zirenen idatzietan aurki daiteke informaziorik osatuena. Orixeren idatzi eta gutunetan (Orixeren idazlan guztiak, Etor), Andima Ibinagabeitiaren idatzi eta gutunetan (Andima Ibinagabeitiaren idazlan hautatuak, Pako Sudupek prestatua, Elkarlanean 1999, eta Andima Ibinagabeitiaren gutunak; Erbestetik barne-minez, Patri Urkizuk prestatua, Susa, 2000). Interesgarriak dira, halaber, Joxe Azurmendik idatzitako Oraingo gazte eroak (Enbolike, 1998), eta Pako Sudupek garai hartako idazle eta eragileez idatzitakoak (Nemesio Etxanizez...). Informazioa ere badakarte, halaber, Javier Diaz Nocik euskal prentsaz eta kazetaritzaz egindako lanek.


Kirol-modalitate berriak Bilbon, Euskaltelen V. Kirol Egunean\nAurten, nobedade gisara, badmintona, skatea, body combat eta bideojokoak egongo dira, Kirol Egunaren ohiko modalitateez gain: 4ko futbola, minisaskibaloia, zumba, jumpinga, balanz-bikes, frontoia, herri-kirolak, sokatira, eskalada-murrua, giza mahai-futbola, saskibaloi egokitua, beisbola, piraguak eta batelak, ibilketa nordikoa, patinajea eta xakea.\nBosgarren Kirol Egunak aurreko urteetako espirituari eusten dio: familiek eta hainbat modalitatetan kirola eginez gozatu nahi duen edonork parte hartzea kirol-giro jatorreko zenbait ekitalditan.\nArratsaldean, ?Desgaitasun intelektuala duten pertsonentzako III. futbol-txapelketa inklusiboa? egingo da, Athletic Fundazioak lagunduta.\nEuskaltelek antolatzen du Kirol Eguna, eta Bizkaia Bizkaialde Fundazioaren eta Bilbao Kirolak erakundearen laguntza du.\nBilbon, 2016ko ekainaren 3an. Bihar, larunbata, ekainak 4, familia-kirolaren eguna da Bilbon eta Bizkaian. Hemen da Kirol Eguna, bosgarren urtez jarraian. Berrikuntzak dakartza, eta hainbat kirol-diziplina, adin guztietako jendeak Bilboko Areatzako kaian egingo diren jardunaldietan parte har dezan. Arratsaldean, ?Desgaitasun intelektuala duten pertsonentzako III. futbol-txapelketa inklusiboa? jokatuko da, Athletic Fundazioak lagunduta.\nBeste behin ere, Bilboko Areatzako kaia kirol anitzetarako kantxa erraldoi bihurtuko da bihar: hainbat partida, erakustaldi, lehiaketa eta kirol-modalitate erakargarri izango dira, kirola eginez ondo pasatu nahi duten guztientzat. Hala, aurreko urteetako parte-hartze handia gainditzeko asmotan dator aurtengo edizioa. Aurrekoetan, 6.000 lagun elkartu ziren Bilboko Areatzako kaian.\nHain zuzen ere, Euskaltelek antolatzen duen Kirol Egunaren espiritua da familiek eta hainbat motatako kirola eginez gozatu nahi duen edonork kirol-giro zintzoan parte hartzea sustatzen duen ekitaldi bat izatea.\nOrdutegi hau izango du V. Kirol Egunak: 11:00etatik 14:30era, eta 17:00etatik 20:30era.\nAurten ere 4ko futboleko eta minibasketeko txapelketak jokatuko dituzte Kirol Egunean kimuek eta benjaminek osatutako taldeek (aldez aurretik izena eman behar da webgune honetan: gozatueuskaltel.com.\nBilboko Areto Futboleko emakumezkoen taldearen Stilo Kirol Klubaren aurka jokatzeko aukera izango dute 4ko futboleko txapelketa irabazten dutenek. Txapelketako saria: hurrengo denboraldiko partida batean, San Mamesen, Athleticeko jokalarien eskutik aterako dira irabazleak futbol-zelaira.\nMinibasketeko txapelketa irabazten duten taldeek, berriz, saskibaloiko emakumezkoen lehen mailako Gernika KESB taldearen aurka partida bat jokatuko dute. Saria: lagun bat gehiago sar dezakete irabazleek Bilbao Arenan Dominion Bilbao Basketen partida bateko atsedenaldian 5x5 partida bat jokatzeko. Aukera aparta gogoko jokalariak bertatik bertara ikusteko.\n4ko futboleko eta minibasketeko txapelketez gain (modalitate horietako sariak 14:00etan banatuko dira), hainbat diziplinatako jarduerak antolatu dira, bai goizerako, bai arratsalderako. Nobedade gisara, aurten body combateko saioak, bideojokoekin aritzeko eremu bat eta badmintoneko eta skateko erakustaldiak ere egongo dira.\nJarduerak eta ordutegiak.\nZumba, goizean, 11:15etik aurrera, ordu oro.\nBody combat (nobedadea!). Arratsaldean, 45na minutuko bi saioa, 17:15ean eta 18:15ean.\nSaskibaloi egokitua. Slaloma gurpil-aulkiarekin (nobedadea!). Egun osoan.\nEskalada-murrua. Egun osoan.\nJumpinga. Egun osoan.\nSurf-ohol mekanikoa. Egun osoan.\nSokatira. Egun osoan. Goizean, Gaztedi eta Goiherri taldeak arituko dira, haien aurka nor baino nor jardun nahi dutenekin.\nFrontoia. Egun osoan.\nHerri-kirolak. Egun osoan. Erakustaldi berezia 19:00etan.\nBalanz Bikes. Egun osoan.\nBeisbola. Egun osoan.\nXBOX FIFA 16 jokoak (8 pantaila).\nXakea. Egun osoan.\nIbilketa nordikoa. Goizean, irteerak 12:00etan eta 13:30ean; arratsaldez, 18:00etan eta 19:30ean.\nPatinaje-ibilbidea. Hamasei km-ko ibilbidea Bilbon zehar. Goizean, 11:30ean abiatzen da; arratsaldean, berriz, 17:30ean.\nBadmintona (nobedadea!). Egun osoan. Erakustaldiak egingo ditu Lara Villacortak (2.a Espainiako estatuko 13 urtez azpikoen rankigean), 12:00etan eta 18:00etan. Kirol hori ezagutzeko hitzordu aproposa, aurten Bilbon izango baita Badmintoneko Munduko Junior Txapelketa.\nSkate?Jam Session (nobedadea!). 11:00etatik 14:30era, entrenamenduak eta skate librea; 17:00etatik 20:30era, Jam Session-a.\nPiraguak eta batelak. Goizean. Pío Barojako pantalanetik irtengo dira.\nDesgaitasun Intelektuala duten Pertsonak Gizarteratzeko III. Txapelketa. Arratsaldean, 17:00etatik 20:00etara; ondoren, sari-banaketa.\nShowcase (minikontzertua). ?El hombre del tiempo?, 19:15ean, eszenategi nagusian.\nHaurren saskibaloiko eta futboleko sarien banaketa 14:00etan izango da, eszenategi nagusian.\nDesgaituak Gizarteratzeko III. Txapelketako sariaren banaketa, berriz, 20:00etan izango da, eszenategi nagusian.\n20:30 Jardunaldiaren amaiera.\nSkate-erakusketa eta Jam Session-a.\nZortzi eta 16 urte bitartekoentzat da egokia skatea; aurten, eremu propioa izango du Euskaltelen Kirol Egunean. Zenbait sari banatuko dira: birarik onenarena, trukurik onenarena, saio bikoitz onenarena eta skater originalenarena. Goizean, 11:00etatik 14:30era, skate librea eta entrenamenduak; arratsaldez, berriz, 17:00etatik 20:30era, Jam Session-a. Nahitaez eraman behar da kaskoa buruan.\nArratsaldean, ?Desgaitasun intelektuala duten pertsonentzako III. futbol-txapelketa inklusiboa? egingo da, Athletic Fundazioak lagunduta. Aurpegi ezagunak ere izango dira partida horretan. Talde mistoak osatuko dituzte denek, txapelketan parte hartzeko. Euskaltelek ere bere ekarpena egin nahi du, jendea sentsibilizatzeko desgaitasunaren inguruan eta erakusteko kirola elementu integratzailea izan daitekeela, bai eta balioak transmititzeko bide egokia ere (esaterako, erronkak gainditzeko grina).\nEuskaltel - Komunikazio.


Espinakak | Online larre nekazaria | October 2019\nMarrubi espinakak eta hazten ari diren ezaugarriak\nHau oso interesgarria eta, batez ere, erabilgarria landare da. Bere izen zientifikoa Mary da, askoren aleak, baina baita espinakak eta mugurdi arruntak ere deitzen zaio. Aldi berean, espinakak, marrubiak eta mugurdiak dirudite. Landarearen ospea itxura exotikoa eta giza gorputzarentzako onura handia bihurtu da.\nEspinakak barietate onenak aukeratzen ditugu\nEspinakak Amaranth familiako urteko belar landare bat da, eta antzinako sailkapenean, Mare landarea da. Ahoan espinakak 35 eta 40 zentimetroko altuera lor dezake. Uztailean, lore berdexka txikiak landareetan hasten dira eta denboran zehar fruitu obalatuak fruitu lehorren antzeko bihurtzen dira.\nEspinakak uzteko metodoak neguan\nNutrizioaren esparruan adituak espinakak barne hartzen dituzte, besteak beste, gaztaroa zaintzeko eta osasuna sustatzeko. Landarea gorputzari% 100 funtziona dezaten laguntzen duten substantzia erabilgarrien biltegia da. Hala eta guztiz ere, udan, ez da arazo bat espinakak berdeak aurkitzea, neguan hosto freskoak oso arraroa da.\nCopyright 2019 \_ Online larre nekazaria \_ Espinakak


Dibertitzea eta ikastea\nHizkuntza bat ikastearen azken helburua hizkuntza horretan komunikatu ahal izatea da, eta, gainera, modu ludiko, aktibo eta zirraragarrian ikasi ahal badogu, ikaskuntza askoz errazagoa da, zalantzarik gabe.\nTeleberriak, jolasak… dira frantseseko ikasleek garatu dabezan jardueretako batzuk. Aurrera!


Idazlea. Gasteizen jaio zen (Araba), 1925eko uztailaren 24an. Madrilen hil zen 1969ko azaroaren 15ean.\nXX. mendeko gaztelaniazko narratzaile nagusietako bat izan zen, eta joera neorrealista eta kritika sozialaren ordezkaria. Aldecoaren literatura sozialak lirismotik existentzialismorako bidea egiten du, eta eguneroko istorioetako protagonistei, jendeari, elkartasun izugarriz erreparatzen die. Heriotza goiz etorri zitzaion, 44 urte zituela; hirurogeita hemeretzi ipuin utzi zituen, bi olerki liburu eta dozena erdi eleberri labur.\nGurasoak burgesak ziren, eta Marianisten ikastetxean ikasi zuen. Nerabezarotik izan zen bihurria, 12 urte zituela mezara joateari ere utzi zion, eta agnostikotzat jo zuen bere burua. Familiarekin zituen harremanak afektu handikoak izaten ziren batzuetan, eta beste batzuetan, aldiz, errietaz beteak, ikasketetako hutsegiteengatik. Irakurle eta kirolari handia izan zen, taxidermia eta ehiza esperimentu zalea. Garai horretan euskal pintoreen beste talde bat ezagutu zuen, aitaren eta Adrian osabaren hizketaldian biltzen zirenak: Gustavo de Maeztu, Diaz Olano, Echevarria,... Izan ere, familian, Aldecoaren aitak zein aitonak pintura ikasi zuten Parisen eta Bruselan, eta Arabako hiriburuan pintura eta zaharberritze negozioa zuten. Hala ere, Ignaciok hasieratik jo zuen literaturarantz.\n17 urte zituela, batxilergoa bukatu ondoren Salamancara joan zen, unibertsitatean ikasteko. Filosofia eta Letretan matrikulatu zen, baina ez zen fakultatera joaten. Unibertsitatetik kanpoko lagunak zituen, mundu akademikotik kanpokoak, gerora kontakizun ugari inspiratu zituztenak. Antonio Tovarrek, orduko irakasleak, horrela gogoratzen du:\n"Aldecoa jauna ez zen gazte luzanga, ile luzeko bihurria, gaztetatik argia eta begi beltz sarkorrak zituenak; horren ordez, "f" bat zen, zerrendan egunero bere izenaren alboan jartzen nuena "falta" hitzaren lehen hizkia. Hiri txikian bagenekien Aldecoak ez zuela zaharren jakintzarekin aberasteko bidea hartuko. Ikasle bohemiar hori hasten ari zen, agian, Maese Zaragosi y Aldecoa su huesped lanean hain ongi azaldu zuena; garaiko bizitza pobrean, askotan miserablean barneratu zen, nik uste, eta inguratzen gaituen gizateria benetan zer den ikasi zuen, jende txiroaren epopeia, bertatik bertara eta ez liburuetan."\n1945ean Ignacio Aldecoa Madrilera joan zen bizitzera. Salamancan bezala, unibertsitatean matrikulatu zen, baina ez zen joan. Berak bezala, La hora eta Alcala unibertsitate aldizkarietan idazten hasi zen gazte talde bat ezagutu zuen; 50eko hamarkadako belaunaldikoak ziren, edo Gerra Zibila zortzi edo hamar urterekin eta nerabezaroa gerraren eraginpean (kasu honetan II. Mundu Gerra) bizi zuten belaunaldia ziren, eta hortaz "gerrako umeak" ere deitu zituzten. Besteak beste, han zeuden Carmen Martin Gaite, Rafael Sanchez-Ferlosio, Josefina Rodriguez eta Ana Mª Matute (orduan ez zen Madrilen bizi) edo Jose Manuel Caballero Bonald, eta lagun egin ziren. Café Gijón-en biltzen ziren Juan Benetekin eta Luis Martin Santosekin. Julio de la Rosak hala idatzi zuen:\n"Mende erdiko belaunaldi horretako gizonek irekitzeko asmo argia dute, barne askatasun izugarria dute, bide berriak aztertzerantz doan bidea."\n1952an Josefina Rodriguezekin ezkondu zen, eta 1954an alaba bakarra izango zena jaio zen, izenez Susana. 1958an New Yorkera joan ziren, eta negua han eman zuten. Munduko hiriburua eta herrialdea oso erakargarriak iruditzen zitzaizkien. Eivissan eta Kanarietan ere bolada luzeak igaro zituzten. Ignaciok itsasoa maite zuen, eta horrek uharteetara eramaten zuen, baina itsasoko abentura guztiek maitemintzen zuten, eta hilabete batez itsas sakoneko arrantzaleekin nabigatu zuen, itsasoko bizitzari buruzko eleberri-erreportajea idazteko eta miseria eta bakardadez betetako existentziari duintasuna emateko. Gran Sol eleberriak 1958ko Kritika Saria lortu zuen. Aldecoari indarkeria kirolak eta kirol tragikoak izugarri gustatzen zitzaizkion, esate baterako boxeoa eta zezenketak, heriotzarekin obsesionatuta baitzegoen. Haren ustetan, bizitzak arrisku zentzua zuen eta bizia erre nahi zuen, bukatu, agian laburra izatearen zoritxarreko sentimenduarekin; bere kasuan, muturrera eramate hori bete egin zen, lasterketa batean hil baitzen. Agnostizismoak existentziaren zentzu materialista indartu zuen.\nPolitikari dagokionez ezkerrekoa zen, sozialismo aurreratuen ideiekin bat egiten zuen, baina zentzu kritiko finaren ondorioz, ez zen alderdi klandestino batean ere afiliatu, soilik literaturarenean. Idazlea izatea bizitzari aurre egiteko jarrera zela esan ohi zuen, eta idatzitako lanetan klase baztertuen eta desjabetuengatik kezkatu zen; lanbideei buruzko kontakizunen seriea oso ezaguna izan zen.\nIgnacio Aldecoaren obrak\n1947: Todavía la vida. Argos tailer grafikoak, Madril. (Poesia)\n1949: El libro de las algas. Gredos. Madril. (Poesia)\n1954: El fulgor y la sangre. Planeta. Bartzelona. (Eleberria).\n1955: Espera de tercera clase. Puerta del Sol edizioak. Madril. (Kontakizunak). / Vísperas del silencio. Taurus. Madril. (Kontakizunak).\n1956: Con el viento solano. Planeta. Bartzelona. (Eleberria).\n1957: Gran Sol. Noguer. Bartzelona.\n1959: El corazón y otros frutos amargos. Arión. Madril. (Kontakizunak).\n1961: Caballo de pica. Taurus. Madril. (Kontakizunak). / Arqueología. Rocas edizioak. Bartzelona. (Kontakizunak). / Cuaderno de godo. Arión. Madril. (Bidaia liburua).\n1962: Neutral Corner. Lumen. Bartzelona. (Kontakizunak). / El país vasco. Noguer. Bartzelona. (Bidaia liburua).\n1963: Pájaros y espantapájaros. Bullón. Madril.\n1965: Los pájaros de Baden-Baden. Cid. Madril. (Kontakizunak).\n1967: Parte de una historia. Noguer. Bartzelona. (Eleberria).\n1968: Santa Olaja de Acero y otras historias. Alianza. Madril. (Kontakizunak).\n1970: La tierra de nadie y otros relatos. Salvat RTV. Bartzelona. (Kontakizunak).\n1973: Cuentos Completos, I eta II, Alianza. Madril. (Kontakizunak).\n1976: Cuentos. Magisterio Español. Madril. (Kontakizunak).\n1995: Cuentos completos, 79 ipuinen edizio kronologikoa, hamaika argitaratu gabeak, Josefina Rodriguezen hitzaurrea (Josefina Aldecoa), emaztea, Alfaguara, 1995.\nIgnacio Aldecoaren obrari buruzko azterketak eta iritziak\n"Ipuin hauek harribitxian landuta daude, guztiak batera garai bateko testigantza dirudite, finkoenen arteko sormen lanak, arte adierazi ezina, hitz jakinekin mundu osoa marraztu, deitu, bizi dute".\nAntonio Tovar, Gaceta Ilustrada, 1973ko maiatzaren 6a. (Itzulpen moldatua gazteleratik).\n"Bere jarrerarekin, inguratzen duen munduari errespetu erostezina zion: gaur egungo Espainia. Espainia hori, irakurlearen aurrean eleberrietan eta ipuinetan azaltzen da bene-benetan den gisara, eta emozio gaitasun izugarriz, beste edozein dokumenturen gainetik".\nRafael Conte. Informaciones, 1968ko abuztuaren 29a. (Itzulpen moldatua gazteleratik).\n"Aldecoak literatura espainiarrera dakarren berrikuntza zera da, egunerokotasunaren barruan salbuespena bilatzea, itxuraz arrunta dirudienaren barruan epikoa bilatzea, krisialdi latza, berehalakoena zaion gizartean gizonaren betiko balioak".\nHipólito Esteban Soler. (Doktoretza tesia, 116. or.). (Itzulpen moldatua gazteleratik).\n"Garaiko idazleen artean (gerraostea) Aldecoa izan da prosista handia, hizkuntza erritmoan instalatu zuena, itxuraz esfortzu txikiena eginda... Ipuin horietako batekin nahikoa da prosa espainiarraren eta literatura irudimenaren antologian Ignacio Aldecoak orrialde bat izateko, emaitza gorenenarekin".\nDionisio Ridruejo, Destino, 1973ko apirila. (Itzulpen moldatua gazteleratik).\n"Ipuinek gerraoste zikineko jende xumearen eta umilaren arazoak jorratzen dituzte, eta ulermen sakon eta gizatiarrarekin giro desberdinetako eguneroko arazoak islatzen dituzte. Lengoaia zehaztasungatik bereizten da, zorroztasunagatik, edertasunagatik eta adierazkortasunagatik; istorioak bukatzean gustu poetikoa uzten du, samurra, eta aldi berean, mingarria. Istorio kontatzaile honen obra (izugarri miresten zuen R. L. Stevenson bezala) modu goiztiarrean eten zen, baina edozein irakurlek antzemango du istorioetan samurtasun, itxaropen eta elkartasun mezua utzi zigula".\nMiguel Diez R. Antología de cuentos e historias mínimas, (Espasa Calpe, 2002). (Itzulpen moldatua gazteleratik).\n"El silbo de la lechuza". Cuentos Completos II. Alianza, 1973.\nROBLEDO, Carlos Arce. Ignacio Aldecoa, Virtud y letras. Bogotá. 1958.\nBUTLER, C.W. "Ignacio Aldecoa: Santa Olaja de Acero". Hispania, 52. 1969.\nGRACIA PAVÓN, Francisco. Ignacio Aldecoa, novelista, cuentista. XII. Aurkibidea, 146. 1961.\nGARCÍA VIÑÓ, Manuel. Ignacio Aldecoa. Madril: Epesa, 1972.\nGOICOECHEA, Mª Jesús. "Bibliografía crítica de Ignacio Aldecoa". Boletín Sancho el Sabio. Gasteiz. 1973.\nGONZÁLEZ LÓPEZ, Emilio. "Las novelas de Ignacio Aldecoa". Revista Hispánica Moderna. XXVI, 1960.\nMARCO, Joaquín. "Ignacio Aldecoa y la novela ambiente". Ejercicios literarios. Bartzelona: Taber, 1969.\nMARTÍNEZ DE LA ROSA, Julio. Notas para un estudio sobre Ignacio Aldecoa. Cuadernos Hispanoamericanos. Madril, 1970.\nRODRÍGUEZ ALMODÓVAR, Antonio. Notas sobre estructuralismo y novela. Teoría y práctica en torno a Gran Sol. Sevillako Unibertsitatea, 1973.\nRODRÍGUEZ DE ALDECOA, Josefina. Notas biográficas y El escritor sus opiniones y la crítica en Cuentos Ignacio Aldecoa. Cátedra, 1981.\nSENABRE, Ricardo. La obra narrativa de Ignacio Aldecoa. Madril; Palma: Papeles de Son Armadans, 1970.\nRepública de las letras aldizkariaren monografikoa. Idazleen Elkargo-Elkartea, 2004.\nEl pequeño río Manzanares, Carlos Saura (1956, argumentua), film laburra.\nGayarre, Domingo Viladomat (1958, argumentua eta gidoia).\nYoung Sánchez, Mario Camus (1963, argumentua eta gidoia).\nCon el viento solano, Mario Camus (1965, argumentua).\nRecuerdo de Ignacio Aldecoa, 1925-69 (1969, pertsonaiari buruzkoa), dokumental laburra.\nLos pájaros de Baden-Baden, Mario Camus (1975, argumentua).\nQuiero dormir en paz, Emma Cohen (1976, argumentua).\nGran Sol, Ferran Llagostera (1987, argumentua).\nLARRAÑAGA, Koldo; CALVO, Enrique. Lo vasco en el cine (Las personas). Donostia: Euskadiko Filmategia, 1999.\nLÓPEZ ECHEVARRIETA, Alberto. Vascos en el cine. Bilbao: Mensajero, 1988.\nUNSAIN, José María. El cine y los vascos. Donostia: Eusko Ikaskuntza; Euskadiko Filmategia, 1985.\nNuestro Cine (aldizkaria). Madril.


Unzué: “Maila berean entrenatzen jarraituko dugu" | Athletic Club\nHasieraAlbisteakUnzué: “Maila berean entrenatzen jarraituko dugu”\nUnzué: “Maila berean entrenatzen jarraituko dugu”\nErdilaria jakitun da taldeak hilabete igaroko duela lehiatu gabe: “Min hartuta daudenak berreskuratzeko lan egingo dugu, baita geldialdiak gugan eragin txarrik ez izateko ere”\nAthletic Cluben emakumezkoen lehen taldeak Lezaman egin duen entrenamenduaren aurretik klubari egindako adierazpenetan, Marta Unzuek iritzia eman du hurrengo bi asteetan txapelketa atzeratzeko erabakiaren inguruan: “Ezustean harrapatu gaituen ezohiko egoera da. Ia hilabete pasatuko dugu lehiatu gabe, baina maila berean entrenatzen jarraituko dugu. Taldea ondo zegoen gelditu aurretik, eta, beraz, lesionatuak berreskuratzeko eta geldialdiak guri ez eragiteko lan egingo dugu“.\nAthleticek Erreginaren Kopako finalerdia jokatu behar zuen martxoaren 18an (asteazkena) EDF Logroñoren aurka, baina Espainiako Futbol Federazioak atzeratu egin du partida hori, gizonezkoen Lehen eta Bigarren Mailan izan ezik, lehiaketa guztietan jarduera etetea erabaki baitu: “Gure ustez, harmailetan publikoa egoteko bezlaako partida da. Kopako finalerdia da, eta jendea prestatzen ari zen Logroñora gu ikustera joan ahal izateko. Laster horrela jokatu ahal izatea espero dugu”, adierazi du erdilari zuri-gorriak.


Azken eguneratzea: 2008/05/14\nErrenteria Herriko Kirol Patronatuak www.kirolak.errenteria.net domeinuaren bidez, Errenteriaren inguruko informazio orokorra eskaintzen du eta bereziki, udal-organizazioari dagozkion informazio eta gestioak.\nDomeinuan jasotako informazioa Errenteria Herriko Kirol Patronatuak aldatu eta eguneratu ahal izango du, aurretik jakinarazi gabe. Aldaketa eta eguneratzeak eduki zein diseinu eta aurkezpenari dagozkionak izan daitezke.\nErrenteria Herriko Kirol Patronatuak ez du bere gain hartzen hirugarren batek informazio horren inguruan egin dezakeen erabileraren ardura, nahiz eta dokumentuek dituzten berariazko ohartarazpenei kasu egin beharko liekeen. Beste domeinuetako esteka edo dokumentu bidez eskuragarri dauden edukien erantzule ere ez da egiten.\nErrenteria Herriko Kirol Patronatuaren www.kirolak.errenteria.net domeinuan jasotako diseinu eta kodeen jabetza intelektualaren eskubideen titularra, bestelakorik adierazi ezean. www.kirolak.errenteria.net domeinuan jasotako edozein motatako marka edo zeinu bereizgarri ere indarrean dagoen legeak babesten ditu. Baimenik gabe kopiatu, banatu, merkaturatu edo aldatzea, jabetza intelektualaren eskubideak urratzea da.\nNorberaren Datuak Babesteko Legeak ezarritakoaren arabera, jakinarazten dizugu zuk emandako datuak Errenteria Herriko Kirol Patronatuaren jabetza eta ardurapekoak diren fitxategietan sartuko ditugula. Igorritako datuen egiazkotasun eta zuzentasunaren erantzule bakarra erabiltzailea da, eta ez du bere gain hartzen egiazkotasun edo zuzentasun ezak eragin dezakeena. Kudeaketa eta administrazioa erraztea da fitxategiaren helburua, zerbitzu berriak eskaini, galderei erantzun eta tresna honen bidez aurkezten diren iradokizunak kontuan izan, guztia eskainitako zerbitzuak zabaldu eta hobetzeko helburuarekin.


IRINMODO (1307-2018): octubre 2016\nHERRIKO KANPOSANTUAK (II): SAN BARTOLOMEKO KANPOSANTU ZAHARRA EGOKITEN\nHala ere, beste kanposantu berri bat egiteko beste proposamen bat ere egon zen beranduago.\nSAN BARTOLOME ERMITA PAREAN ZEGOEN KANPOSANTUA ZAHARBERRITZEKO PLANOAK\nLerro hauetan adieraziko duguna, obra proposamen honen arkitektoa izan zen Carlos Uriarterena da. Bergararra bera, 1870ko abenduan aurkeztu zion Antzuolako udalari kanposantu berria eraikitzeko proposamena. Egia esanda, premia zeukan herriak kanposantu berri bat izateko, eta lehendabiziko plana San Bartolome ermita parean zegoena handitzea eta egokitzea izan zen.\nCarlos Uriartek lehendabizi kanposantuaren memoria idazten du, eta adierazten digu beharrezkoa dela kanposantua zabaltzea, izan ere “es tan pequeño el área que ocupa, de 201 metros cuadrados, que atendida la mortandad actual de Anzuola, de 40 defunciones al año, término medio, la cabida para el enterramiento es tan exiguo que hay que remover las fosas en el intervalo de dos años y medio”. Gainera ez zegoen bide bat txukuna kanposantuan ibiltzeko, eta hau itsusia da, kontuan izanda “donde descansan los muertos tengan que andar los vivos, pisoteando los venerables restos de sus deudos y amigos”.\nBaina batzuk oso egoera tamalgarrian zeuden, hainbat hildako guztiz deseginda barik atera beharra egoten zirelako. Hau saihesteko sortu zen San Bartolome ermitaren parean kanposantua zaharra zabaldu eta egokitzeko proiektua.\nSan Bartolome ermita eta kanposantuaren sarrera.\nEzaugarrien artean esan, orduan ez zeuzkan hormak erantsi zitzaizkiola, eta guztira 878 metro karratuko azalera berria emanez (lehen 201 zeuzkan). Gurutze forma izango zuen kanposantuak, lau gunetan banatuta, eta gune bakoitzera bidea eginez. Fondoan hilobi partikularrak eraikitzeko aukera bat ezarri zitzaion. Aldi berean berezitutako sastraka batzuk ere landatuko ziren, hala haizea pasatzeko eta eguzki izpiak sartzeko, honen bitartez inguruaren oxigenazioa bermatuz.\nERREPIDETIK AURREZ AURREKO PROPOSAMENA\nAldi berean linboa, hezur hondarrak eta zerraldoak biltzeko guneak ere hautematen dira planoan.\nArkitektoak adierazten du toki egokia ere badela aukeratutako lekua, ipar eta ekialdeko haizea erruz dabilelako. Puntu ahulena agian herri gunean egotea (eta ondoren erabakikorra izan zena proiektu honi uko egiteko), baina aldi berean ulergarria da bertan mantentzea nahi izatea kanposantua, Antzuolak baliabide ekonomiko urriak dauzkalako. Baina obra honekin -jarraitzen du esaten Uriarte jaunak- posible da hilobiak sei urtera berriztatzea. Izan ere, higiene arauek dioskuten bezala, “para la descomposición de un cadáver enterrado a la profundidad de cinco pies (un metro y 39 centímetros)”.\nHilobi bakoitzak metro eta 95 zentimetro dauka luzeraz, eta azalerari dagokionez urtero 50 hildako hartzeko gai izango litzateke.\nHormen garaiera edo altura ere zaintzea beharrezkoa denez, hiru metrokoak izango dira, hala haizea errazago pasatzeko.\nKanposantua Matilde de Bengoa, Manuel de Berroetaren alarguna den Errotaberri izeneko errotatik zabalduko denez, esan, lurperatzeko adina lur duela, izan ere bi metrotara zulatuta buztinezko lurra dago, harri gutxirekin.\nKANPOSANTUAREN OINPLANOA, ERROTABERRI ESKUMATARA\nMemoria horrela bukatuta, Carlosek baldintza teknikoak ematen dizkigu:\n1. Kandela bat piztuta jarriko da enkantean obra, eta obra bere gain hartzen duenak berehala adierazi beharko du nor izango den bere fiadorea.\n2. Obra gehigarriak etorriko balira, obraren zuzendariak adierazi beharko du zenbatekoak egingo diren, eta bere gain obra hartzen duenak “no estará obligado a la ejecución de las variaciones en más de la sexta parte del coste total”.\n3. Obrako zuzendariak jakinaraziko du zenbat langile beharko diren obra egiteko, baita obrarekin loturiko beste gaietan ere.\n4. Materialak onak izango dira, eta ezingo dira obran jarri aurretik zuzendariak edo berak esandako harginak aztertu arte.\n5. Morteroa hiru zati areaz eta bi kareaz osatuko da. Hormak, berriz, Iguirain-en dauden are harriez egingo da, eta landutako harria, berriz, Lezgazpiko Lakiriolatik ekarriko da, edo Bergarako San Prudentziotik, edo Elorriotik. Biderako area garbia izango da.\n6. Egindako obrak, berriz, sei bat hilabetean zehar ebaluatuko dira, horretarako obra egileak ere bere arkitektoa ekartzeko aukera duelarik.\n7. Errematea eta eskritura kontratistaren esku geratzen dira, eta enkantea pasa eta gero zortzi egun baino lehenago egingo dena… eta lau hilabetera bukatu beharko ditu obrak, 100 errealeko isuna gehituz egunero obra bukatu barik egongo balitz.\nObraren kostua 17.592 erreal eta 62 zentimo aurreikusi zen. Esan beharrik ez dago proiektu proposamena hutsean geratu zela, izan ere egokiago ikusi zen kanposantu berria herrigunetik kanpo egiteko, gaur dagoen tokian egitea -Eztalan- erabakiz.\nHERRIKO KANPOSANTUAK (I): ERRUKIZKO AMAREN PARROKIA ETA BERE KANPOSANTUA\nOrain ezagutzen ditugun kanposantuak, herritik kanpora eraikita gainera, XIX. mendean hartutako osasun eta higiene erabaki baten ondorioak dirA; izan ere, hasiera batean eliza aurrean, edota gero eliza barruan bertan ere, eraikitzen eta gorpuak hilobiratzen zirelako. Gaur egun, gainera, nahiz eta Euskal Herriko Hegoaldean dauden kanposatuak herritik kanpora kokatuta egon, Euskal Herriko Iparraldera, Lapurdi, Behe Nafarroa edota Zuberora, joan besterik ez dago ikusteko herriko parrokia eta kanposantuak nola bikote orekatu eta eguneroko bizitzan uztartuak edo ongi integratuak aurkitzen diren.\nEuskal sinismenean oso garrantzitsua izan da familiaren hilobia, etxearen luzapen bat besterik ez zena, eta bertako zainketa, kudeaketa, oso formalizatua, eta aldi berean baita elizaren aldetik arautua ere, izan da betidanik.\nAntzuolan egiten ari ziren parrokia berrian, herritar bakoitzak bere hilobia izatea beharrezkoa zen. Baina, hau bazen hasierako nahia, ez zirudien eliza berrian hilobi berriek izango zuten kokapen eta egiturarekin (“en su planta y sitio”) denok ados zeudenik. Are gehiago, ez zirudien eliza berrian herritar guztion hilobiak egotea bermatzen zirenik momentuz, eliza guztiz bukatu arte (“por la corta capacidad del sitio de la nueba iglesia que no esta acabada si no es el crucero”). Baina, egon bazegoen konponbide bat; alegia, senide bakoitzak elizbarrutiak araututako hilobi bat balu. Herritarrok adostasun horretara iritsiko balira, ez lirateke, orain bezala, “sei/zazpi bat herritar” hilobi barik egongo, eta beste batzuk, berriz, “hiru eta lau hilobi”.\nKontuak horrela, Juan Bautista Benituak, 1696ko abuztuaren 28an (San Agustín eguna) parrokiaren maiordomoak, eta herriko parrokoak, Gabriel de Jaureguik, arazo honi erabaki on bat emateko herritarren batzar bat egitea erabaki zuten. Proposamena arestian esandakotik izan zen, hau da, asko zeukanari herritarren artean banatzeko eskatu. Dena dela, aldez aurretik adierazi zitzaien, obra berria bukatzerakoan hasiera batean zeuzkaten hilobi kopuru bera itzuliko zitzaizkiela. Beraz, konponbide batera iristeko, elizbarrutiko arauak erabiltzea pentsatu ziren. Horien arabera, herritar batek ezin zituen hilobi bi baino gehiago izan, eta konfliktua nolabait saihesteko-edo, hilobi gutxiago izango zituztenei aukera emango zieten hilobien kokapena zehazteko. Horrezaz gain, hilobien neurrriak ere zehaztuta zeuzkaten Kalahorra eta Kaltzadako gotzaitegikoek: “siete pies de largo y dos de ancho”.\nBeste konponbideren bat ere bazegoen, dena den. Aurretik hartutako erabaki horrekin egoera edo arazoa konponduko ez balitz, 20/30 urteetan hutsik edo zaindu barik zeuden hilobiak erabiliko zirela egoera honi irteera emateko.\nBilera egiteko eguna ere iritsi zela, bertara herriko alkatea, sindikoa, eta 34 bat herritar bildu ziren elizaren obra berrian. Hasiera-hasieratik nabaritu zen herritarren artean konponbidera iristeko kimena. Lehenengo urratsa, gainera, parrokoak berak eman zuen, eliza zaharrean zeukan hilobi bat (“por venta que le hizo Don Juan de Zabala-Irala”) eskainiz. Hori bai, baldintza izan zen elizaren obra berria guztiz bukatuta, bueltatzea: “en el paraxe y numero que oy se alla y con los mismos linderos”. Ondoren, maiordomoa, Juan Bautista Benitua, etorri zen. Gero, Domingo Lizarriturri, Juan Perez Eguzquiza, Joseph Irizar eta Francisco Ugarte. Eskertzeko bazen ere etorritako jendearen erantzuna, ikusi zen jende asko falta zela, besteak beste herrian bizi ez zirenak. Jende hau ere jakinearen gainean egoteko, azken erabakia iraila arte atzeratzea erabaki zen, parrokiako zaindariei (freira) esanez, ordurako jakinean egon zitezela zeintzuk ziren hilobien kontuan, herritar horien asmoak.\nIrailaren 2an eta 4an egin ziren batzar horiek, eta herritar ugari joan zen (“la mayor y mas sana parte de los parrochianos”), eta etorri ez zirenak, berriz, “abran por firme y valedero todo lo que de yusso se dira”. Lehenik eta behin, bada, etorritako Andres de Eguizaval, Pedro Ignacio Zavala-Yrala, Joachin Ignacio de Moyua, Alexandro de Aguirre, Joseph de Amenabar, Pedro de Yrala (orduarko hilda) euren hilobi batzuk eskaini zituzten. Ondoren, jendearen eskaintzak eskertu eta gero, obra berriko hilobi berriak markatu ziren, argudio bezala erabiliz: “delinearon los sitios que les tocava según su antelación en la iglesia vieja, sin alterar su graduación y subcession”.\nHILOBIEN BANAKETA (1696)\n-Casa de Echeandia (Esseandia)\n-Juachin Ignacio de Moyua y Vidaurre\n-Andres de Zavala-Iturrioz\n-Casa solar de Ibarra\n-Juan Bautista de Madariaga\n-Casa solar de Amileta\n-Marques de las Torres de la Pressa\n-Casa solar de Arrelus\n-Bartolomé de Ozaeta\n-Domingo de Arana (la de Elosidieta)\n-Herencia de Andres Lopez de Ozaeta\n-Herencia de Gabriel de Elcano\n-Casa solar de de Iriarte-yusso\n-Juan Bautista de Benitua\n-Juan Perez de Eguzquiza\n-Casa solar de Madariaga\n-Juan Bautista de Argarate\n-Casa solar de Iñurrigarro-yusso\n-Casa solar y torre de Galardi (herederos de Juan Beltrán de Ozaeta y Gallastegui)\n-Andres de Iturbe\n-Casa solar de Lapaza\n-Casa solar de Galardi\n-Juan de Ugalde\n-Francisco de Ugalde\n-Casa solar de Iriarte-suso\n-Antonio de Zumeta\n-Francisco de Irizar\n-Francisco de Arizti\n-Casa solar y torre de Irala\n-Casa solar de Igueribar-suso\n-Casa solar de Irastorza\n-Joseph de Zumaeta\n-Pedro de Irizar\n-Juan Bautista de Barrundia\n-Joseph de Arruillaga\n-Juan Bautista de Aranguren\n-Juan Bautista de Garicaza\n-Anbrosio de Leturia\n-Joseph de Murgiondo\n-Casa solar de Olazábal\n-Francisco de Eguiara\n-Theresa de Villar\n-Casa solar de Hercilla\n-Casa solar de Erauza\n-Casa solar de Benitua\n-Casa solar de Arizaga\n-Maria Asencio de Olalguiaga\n-Joseph de Amenabar\n-Juan de Mendizábal\n-Herencia de Maria Beltrán de Benitua\n-Miguel de Lasalde\n-Pedro Ignacio de Zavala-Irala\n-Sebastian Martinez de Iñurrigarro\n-Andres de Muxica\n-Juan Bautista de Iñarra\n-Juan de Jáuregui\n-Joseph de Umeres\n-Francsico de Irala\n-Mariana Perez de Lizarriturri\n-Jetudris de Ibargoitia\n-Ignacio de Jáuregui\n-Pedro Perez de Iraeta\n-Casa solar de Iñurrigarro-suso\n-Herencia de Mariana de Madariaga\n-Casa solar de Otamendi\n-Andres de Eguren\n-Joseph de Irastorza\n-Juan de Cortaegui\n-Polonia de Osirondo\n-Antonio de Gavirondo\n-Herencia de Miguel Garcia de Lascurain\n-Francisco de Antia\n-Pedro de Altube\n-Ignacio de Arizaga\n-Gabriel de Jáuregui\n-Herencia de Mariana Perez de Zingunaegui\n-Juan Bautista de Elorriaga\n-Juan de Ezpeleta\n-Joseph de Gaztañaeta\n-Isabel de Villar\n-Miguel de Galarza\n-Agustin de Irastorza\n-Joseph de Irizar\n-Juan de Asurmendi\n-Herencia de Maria Perez de Iñurrigarro\n-Herencia de Francisco de Madariaga\n-Herencia de Ignacio de Santa Cruz\n-Torre de Ugarte\n-Casa solar de Eguzquiza\n-Herencia de Juan de Gorosavel\n-A mi el escribano (Pedro de Villar)\n-Miguel de Olavarria\n-Ignacio de Ezpeleta\n-Herencia de Felipe de Madariaga\n-Martin de Ezpeleta\n-Herencia de Maria de gavirondo\n-Juan de Villar\n-Ignacio de Iturralde\n-Herencia de Maria de Ercilla-Lizaur\nHerencia de Andres de Lascurain\n-Herencia de Bernardo de Mendiola\n-Herencia de Pedro de Benitua\n-Ana de Igarzaval\n-Ignacio de Araiztegui\n-Ana Perez de ugalde\n-Herencia de Francisco de Ugarte\n-Miguel de Irala\n-Simon de Aizaga\n(Se señala puesto para la sepultura de los mayorales del hospital (de la Magdalena) de los pobres que en el murieren, todo el sitio que cae debaxo de la escalera que sube para el coro. Y por no aver mas sitio en dicha parte del evangelio en que estan ocho sepulturas... sera las de la parte de la epistola por agora... para que acavando dicha yglesia... se vuelvan al lado del evangelio).\n-Juan Baustista de Lascurain\n-Juan de Elorriaga\n-Herencia de Bartolomé de Gaztañaeta\n-Joseph de Oruesagasti\n-Herencia de Francisca Antonia de Gorosavel\n-Martin de Eguizaval\n-Antonio Garcia de Sagastizaval\n-Mariana Perez de Emparanza\n-Martin de Zuloaga\n(Se declara que esta y las ocho referidas ultimas... de la parte del evangelio, a donde tendran derecho de pasar al tiempo de que se acabare la dicha iglesia y se hiziere planta nueba de todas las sepulturas como estaba prevenido...).\nInformazio iturria: Señalamiento de las sepulturas (04-09-1696): Tercer libro (1680-1730) de la fábrica de la Piedad. Eclesiásticos atala: CLXXXI liburu sorta Antzuolako Artxibo Historikoa. Antzuolako Udala\n1742ko irailaren 6an, berriz, Errukizko Amaren parrokian zeuden hilobiak txukuntxera erabakia hartu zen, tiraderan sartzeko (edo enkajonatzeko). Erabaki hartan, alde batetik, herriko parrokoa zen Juan Domingo Goenaga, alkatea Gabriel de Iraeta, parrokiaren maiordomoa zen Ignacio de Arizti zeuden. Bestetik, Ignacio de Ora, Zumarragako arotza zena, eta bere fidatzailea zen Ignacio de Ugalde, berau antzuolarra. Adierazi zuten aho batez abuztuaren 28an bere gain hartu zuela obra (“encajonar las sepulturas”) aipatutako Ignacio de Orak, eta horretarako ordainduko zitzaiola hilobi bakoitzeko hamaika erreal.\n"IGNAZIO DE ORA" SINADURA\nObra bukatzeko epea Pazko garizumako izango bada ere, arestian aipatutako salneurriez hiru zatitan entregatuko dira hilobiak: lehena, 1742ko azaroaren lehenerako; bigarrena, 1743ko urtarrilaren lehenerako eta, hirugarrena, Pazko garizumako.\nGipuzkoako Protokoloen Artxibo Historikoa (GPAH10806_A_016600). Oñati\n"Encaxonamiento de sepulturas"\nSan Anton, Bilbo.\nBaina zeintzuk izan ziren baldintzak hilobiak egiteko?\nHasteko eliza batean zeuden hilobiak hartu ziren eredutzat: Elosuko San Andres elizakoak. Ondoren, Mendigorrin zeuden hiru gaztainondo botatzeko aukera izango zuen arotzak, horretarako 200 erreal ordainduz (de vellón). Horrekin obrarako beharrezkoa ziren tiranteak egin ditzan. Hori bai, egur hondarrak gaztainondoaren jabearentzat izango ziren.\nGipuzkoako Protokoloen Artxibo Historikoa GPAH10806_A_016800. Oñati\nHala, egun berriekin konpon ditzala hilobi zaharrak, baina ohol zaharrak hilobien jabeei itzuliz. Hori bai, “que los tirantes de dichas sepulturas se aian de asentar sobre mortero de cal y arena”.\nGipuzkoako Protokoloen Artxibo Historikoa (GPAH10806_A_016900). Oñati.\nObra berriko kanposantuarekin batera, kanposantu zaharra ere bazegoen, alegia, gaur “Acción Católica” dagoen inguruan kokatuko zena, eta makina bat buruhauste ere emango zituena ondorengo garaietan; izan ere sarritan konpondu eta egokitu beharrean aurkitu ziren herritarrak inguru hau. Batzuetan, eztabaidagune ere izaten zen kanposantu zaharra. 1791eko udaberrian, adibidez, eztabaidarako aitzakia jurisdikzio kontua izan zen. Alde batetik, herriko udala ez zegoen ados kanposantuko obretan gotzaitegiko eta maiordomoaren iritziak bakarrik zilegiak izatea. Udalak adierazten zuen bera ere obra horretan parte hartzen zuela eta bere iritzia ere aintzat hartu behar zela. Gainera, egitea pentsatzen zen obra gaizki diseinatuta zegoela, eta elizako sarbidea oztopatu besterik ez zuela egiten: “porque la escalera que sube al cementerio hace travesía para las procesiones y entrada de la iglesia, y sería mejor cerrarla, y mudar la escalera para la entrada de la iglesia”.\nEz zen horretan geratu kontua, obrak, goiko kanponsantuaren arkupean egitea gomendatzen du, toki hori elizak erabiltzen ez zuelako, eta une hartan “sirve para juegos y cosas ilícitas y se halla del todo indecente”.\nBadirudi udalak esandakoari jarraituz, urte batzuk beranduago (1804) goiko kanposantua edo kanposantu zaharra itxi nahian-edo, egur eskaera bat egin zuen Iturbeko Pedro Benturak. Ez dakigu zertarako erabiliko ote zen hasiera batean, baina benetako erabilera aldaketa 1823an etorri zitzaion areto honi. Juan de Eizaguirrek, orduko alkatea zenak, dagoeneko udalbatzak erabakita zuenez Errukizko Amaren elizako kanposantu zaharra umeentzat eskola (“de primeras letras”) bihurtzea, zeregin horretarako elizbarrutiko gotzaitegitiari baimena eskantzan hasteko ordua zela esan zuen.\nParrokian hilobi berriak egiteko 1879ko proiektua\nBadirudi, 1834an herrian izandako uholde ikaragarriek ere egoera oso txarrean laga zutela kanposantua, eta hamar urte beranduago (1844) konponbide bat behar zuela adierazten zaigu, eta hori aztertzeko komisio bat ere antolatu zen. Kanposantu zahar honek buruhauste dezente eman zituen azken urteetan (1880) euria egiten zuenean ingurua urez gainezka egoten zelako. Hori saihesteko, kanposantuaren goi aldean, 3 metro sakonera zuen bi zulo egin beharra egon zen.\nEliz barruan zegoen kanposantua konpontzeko beste zeregin bat 1879koa egin zen. Egoera oso txarrean omen zegoenez 128 hilobi zeukan elizako zorua, egurrezko beste zoru berri bat jartzea erabaki zen bertan. Horretarako, Sebastian Camiok egindako proiektuaren bidez, alde batean zein bestean harriz egindako hormatxoak egitea agindu zuen hilobietan, euren gainean ondoren egurrezko zorua jartzeko. 1.666,80 pezeta izan zen obra honen kostua.\nDena dela, ordurako beste kanposantu bat erabiltzen zen parrokiatik kanpo, San Bartolome ermita inguruan zegoena. Baina berau ere dagoeneko gainezka, eta herritik gertu, kontua da erabakia hartu zela kanposantua elizatik kanpo egiteko, eta 1877an ekin zitzaion horri. Izan ere gero eta ugariagoak ziren Madriletik zetozen aginduak kanposantuak herritik kanpo eraikitzen behartuz. Antzuolan, esan bezala, 1877an hartu zen erabakia orain ezagutzen dugun tokian herriko kanposantua eraikitzeko.\n1879ko proiektua. Hilobien "encajonamiento"\n1974an, eliz barruan zeuden hilobiak kentzea pentsatu ziren, orain dugun egurrezko zorua jarriz. Obra handia izan zen, eta urte hartan 270.000 pezetako kostua izan zuena. Orduan ere herritarrek diru-laguntza eskaini zuten, 49.500 pezeta batuz.\nHILOBIAK-KANPOSANTUAK... HERIOTZAK SORTUTAKO OHITURAK\n(1608) “Se manda que los sacerdotes no anden con sus vestiduras sagradas por todas las sepulturas dando responsos, por lo cual muchas veces se detienen los distintos oficios, y el pueblo que a ellos acuden tiene incomodidad”.\n(1608) “Mientras se dize la misa mayor y vísperas, ninguna persona este en la puerta de la iglesia ni en el cementerio, ni se paseen”.\n(1608) “Se manda al cura y beneficiados sirvan su iglesia con puntualidad y acudan a las misas de difuntos, y demás miércoles y sábados”.\n(1608) “Que las mujeres mientras (duren los) divinos oficios no hagan corrillo ni se pongan a “parlar”, ni anden de sepultura en sepultura inquietando el sosiego de la iglesia y dando ocasión a que se murmure del suyo poco”.\n(1608) “Siempre que se ofrezca difunto dentro del cuerpo de la dicha universidad acudan todos los beneficiados con la cruz por el cuerpo... Cuando se ofrezca difunto en las caserías no se diga nocturno en ella, atento que se hace con poca decencia”.\n(1611) “Durante las misas conventuales en los domingos y fiestas de guardar asistan y estén las mujeres en las sepulturas suyas propias, sin causar alboroto no divertimiento alguno a los demás que asistan”.\n(1672) “Se manda que el día de Todos Los Santos y el de las Animas hasta que todos los sacerdotes hayan acabado de tomar la ofrenda acostumbrada no bajen ningún sacerdote a las sepulturas de las mujeres a rezar responsos no recibir las obladas que dan de limosna para ellos, pena de ex comunión mayor... Y los que bajaren después de tomar dicha ofrenda sea con toda modestia y compostura, y sin atropellar ni causar alboroto entre las mujeres rezando cada uno el responso que se le encomendare con sosiego y decoro”.\n(1717) “Todos los difuntos se entierran en cajas, y que estas por ser grandes o porque no se ahondan en la tierra de las sepulturas quedan tan a la superficie que ocasionan mucha hediondez... no pudiendo estar en muchas ocasiones en la iglesia en las funciones de ella. Mando que los cadáveres sean enterradas sin cajas, y que los enterradores ahonden en las funciones de entierros la tierra de genero que no cause el mal olor”.\n(1806) “Carta del Corregidor diciendo que en adelante se han de enterrar los cadáveres en Campo-Santo”.\n Udal Akta eta Akordioen Liburua, 5 (1762-1793). Antzuolako Udal Artxibo Historikoa.\n Udal Akta eta Akordioen Liburua, 6A (1793-1841). Antzuolako Udal Artxibo Historikoa.\n Visitador: Andres de Arizti. Domingo de Jauregui eta Pedro Fernandez de Ibarra maiordomoak, 1608. urtea: Primer libro de fábrica de la Piedad (1608-1660). Eclesiásticos atala. Antzuolako Artxibo Historikoa. Antzuolako Udala\n Visitador: Martin de Armendia (03-07-1611). Juan abad de Lizarriturri maiordomoa: Primer libro de fábrica de la Piedad (1608-1660). Eclesiásticos atala. Antzuolako Artxibo Historikoa. Antzuolako Udala.\n Visita y mandamientos de Gerónimo Perez de Riezu (05-07-1672). Segundo Libro de cuenta de la parroquia, 1661-1680. Eclesiásticos atala. CLXXX liburu sorta .Antzuolako Artxibo Historikoa. Antzuolako Udala.\n Visitador: Antonio Manso. Tercer libro (1680-1730) de la fábrica de la Piedad. Eclesiásticos atala: CLXXXI liburu sorta Antzuolako Artxibo Historikoa. Antzuolako Udala


Jasone Mendizabal: "Gure diskurtsoa garatu gura dugu, euskararen kontrako diskurtsoei aurre egin ahal izateko" - Goiena.eus\nJasone Mendizabal: "Gure diskurtsoa garatu gura dugu, euskararen kontrako diskurtsoei aurre egin ahal izateko"\nEneko Azkarate Laspiur 2011-02-25 01:00\nAEDko kide, Arkon lanean ibilia, mondragoetarra. 2001a ezkero Topaguneko zuzendari. Zapatuan Bilbon egingo den XXI. Mendeko Euskaldunon Elkarteen Mugimenduaren Kongresuaren antolaketan buru-belarri dihardu Jasone Mendizabalek.\nZein da zapatuko kongresuaren helburu nagusia?\nIbilbidetxo baten ostean egiten dugu topaketa hau. Urtebete egon gara etorkizunaz hausnartzen. Iaz urtarrilean egin genituen jardunaldi batzuk gure elkarteen egoeraz gogoeta egiteko eta etorkizuneko erronkak identifikatzeko. Kongresu hau izango da orduan abiatutakoaren lehen emaitza.\nEuskara elkarteek inoiz egin duten bilkurarik handiena izango da. Zenbat elkarte eta zenbat lagun elkartuko zarete?\nIaz 100 bat lagun batu ginen jardunaldietan. Zapaturarako, gutxienez, 200 lagun izango gara, Euskal Herritik etorritako profesional eta borondatezkoak. 96 euskara elkarte izango gara. Topaguneak, gaur egun, 20.000 bazkide batzen ditu. Gutxi dira euskalgintzan halako kopuruetako elkarte edo taldeak.\nAlhondigako areto nagusian izango da kongresua eta kongresuaren ostean, jaia Kafe Antzokian.\nHala da, bai. Kafe Antzokian izango da bazkaria. Bazkalostean, berriz, musika saioak, bakarrizketak… denetik izango dugu. Hirugarren zatian, parranda, nahi edo ahal duenak…\nEuskal Herri osoan daude euskara elkarteak?\nIparraldean daukagu hutsunea, eta, bestalde, gehienak Bizkaian eta Gipuzkoan daude, batean zein bestean 35 inguru. Nafarroan, 16 eta Araban, 9. Beste 10-13 elkarterekin harreman iraunkorra daukagu Araban, baina oraindik ez dira bazkidetu. Iparraldean ere badugu harremana hainbat talderekin, baina berezia da haien egoera.\nArrasateko AED izan zen sortu zen lehen euskara elkartea, 1983an. Gure eskualdean, zein da egoera gaur egun?\nBost euskara elkarte ditugu: AED, Jardun, Loramendi, Txirritola eta Goibeko. Azkenaldian bi itxi dira: Laixan eta Axtroki; eta, lehenago Idolaz.\nKrisian daude euskara elkarteak?\nEz nuke hori esango. Gauza guztiek bezala, euskara elkarteek ere beren zikloak dituzte, funtzio bat betetzen dute eta helburuekin asmatzen ez dela ikusteak jendea nekarazten du. Hori da errealitatea. Baina ikusi ditugu euskara elkarteak berpizten, jende berriarekin biziberritzen… Eta errealitatea da Euskal Herrian gero eta euskara elkarte gehiago daudela. Topagunean urtetik urtera bazkide kopurua hazten doa.\nEuskararen erabilera mantsotu egin da azkenaldian?\nLan handia egin eta ekimen ugari abiatu ostean, ikusi dugu gazte jendearen artean, erabilera espazioak irabazita ere, erabileraren inguruko aurrerapausoak txikiak direla. Ikerketa soziolinguistikoek erakusten dute aurreratu dela arlo formalean, arautuan. Ostera, euskararen berreskurapenean, gertuko sareetan, ez dugu horrenbeste aurreratu.\nGazteek ere euskara gutxiago darabiltela dirudi, ezta?\nGure baitan dauzkagu euskara eta gaztelania, eta beste hizkuntza batzuk. Eta, hizkuntzak menderatu arren, behar da erabiltzeko motibazioa, arrazoia, zergatia. Hori elikatzeko ez daukagu gura beste tresna edo ez diogu nahiko denbora eskaini. Gainera, beste mezu bat gailentzen ari da: euskaraz bizi izatea aukera librea da, bakoitzak egin dezala gura duena, euskara ez da hizkuntza unibertsala… Halako mezuak uneoro entzuten ditugu eta horiek gainditzea ez da samurra. Gazteek gogoeta egitea lortu beharko genuke.\nZapatuko kongresuko eztabaidarako txostenaren ardatz nagusiak zeintzuk dira?\nEuskara elkarteak indartzeko, laguntza eta zerbitzuak eskaini ditu Topagunean azken urteotan. Baina ikusten dugu 20.000 bazkide dituen taldeak mugimendu propio gisa ere baduela nazio mailako zeregin bat, herriz herri egiten den lanaz gain. Indar hori baliatu gura dugu hizkuntza politiketan eragiteko. Bestalde, gure diskurtsoa ere garatu gura dugu, euskararen kontrako diskurtsoei aurre egiteko. Horretaz gain, egiteaz gain eragin gura dugu eta, azkenik, formazioa ezinbestekoa da: geure burua janztea. Egiten duguna zertarako egiten dugun jakin.\nAzkenaldian, euskararen aurka esan dituen irainengatik ezagun egin den Jon Juaristi da Euskararen Aholku Batzorde berriko kideetako bat. Zer diozu?\nEz dauka zentzurik. Jakina, euskararen berreskurapenerako ikuspuntu ezberdinak egon daitezke, baina euskararen aldeko jarrera ezinbestekoa da. Soberan daude euskararen kontrakoak. Ez dakit ze arrazoi edo bokaziorekin izendatu duten Juaristi Euskararen Aholku Batzorderako.\nEuskara elkarteek eta Topaguneak euskal jendarteari egindako ekarpen nagusia zein da?\nEuskaldunak biltzeko eta sortzeko funtzioa azpimarratuko nuke. Oso garrantzitsuak dira euskarazko tokiko hedabideak, batez ere herri aldizkariak, erakusleiho eta tresna eraginkortasunena diren neurrian. Kultura arloan ere lan handia egin da.\nTopaguneak, euskarazko elkarteak ez ezik, euskarazko tokian tokiko hedabideak ere batzen ditu, horien artean Goiena Taldekoak. Zenbat hedabide batzen dira Topagunean?\n35 herri aldizkari, 2 telebista, 4 irrati eta beste hainbat agerkari elektroniko.\nZein da hedabide horien egoera?\nGorabeheratsua da. Toki guztietan ez da berdina. Hedabide askok eta askok nahikoa dute bizirautearekin; beste batzuk, itxi egin dute edo ixtear daude… Egunerokoari eutsi guran eta garapenetako aukerarik barik, ez dagoelako inbertsiorik egiteko dirulaguntzarik ezta ahalmenik ere.\nDebabarrenean badirudi aurrera doala hedabideak batu eta, Goienak egin zuen moduan, eskualde mailako proiektua sortzeko asmoak.\nProiektu berriak ere badira eta Debabarrenekoa da bat. Ilusio handiarekin dabiltza eta ondo legoke Goienaren moduko beste hazitxo bat ikustea Debabarrenean. Sakabanaketa handia dago tokian tokiko hedabideen artean eta proiektu indartsuagoak beharrezkoak dira.\nEuskarazko hedabideen sektorea, oro har, ez dago unerik gozoenean eta instituzioei sektore moduan aintzat hartu eta finantzazio moduak handitzea eskatu berri dute.\nInstituzioek gehiago inplikatu behar dute, benetan sektore estrategikotzat hartzen badituzte euskarazko hedabideak. Diru apurrekin bizi gara eta garapenerako ez dago aukerarik. Hortik sakabanaketa. Bi datu azpimarratu gurako nuke: batetik, Topaguneko bazkide diren herri aldizkariek 200.000 irakurletik gora dituzte eta horrenbeste jarraitzaile ez dauka beste ezein euskarazko hedabidek; bestetik, 450.000 lagunengana heltzen gara euskarazko hedabide guztiak kontuan hartuta; hori euskaldunen erdia da. Orain arteko dirulaguntza sistema ezegonkorra amaitu gura dugu.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila\n6 Elhuyar Hizkuntza Zerbitzuak 4 Euskadi. Hezkuntza, Unibertsitate eta Ikerketa Saila 3 IMH Makina Erramintaren Institutua 3 Navarro, Francisco 3 Urresti, Igor 1 Etxabe, Mari Karmen Gehiago ... 1 FESTO Pneumatik S.A.V. 1 IRALE (2005-2006 ikasturtea) 1 Navascués, Josemari 1 Osinalde Vidal, Asier 1 R-400 1 UROLA BHI . Automatismo Saila Guztiak ikusi ... gutxiago ...


M7ko herri galdeketa babesteko apirilaren 29an mosaiko erraldoia, zikiro jana eta elektrotxaranga | Usurbildarrak aurrera\n← Maiatzaren 2tik 8ra ‘Udajolas’ udaleku irekietan izena emateko epea zabalduko da\nGaur arratsaldeko 19:00etan Garfe enpresak antolatuta esku pilota partiduak herriko frontoian →\nM7ko herri galdeketa babesteko apirilaren 29an mosaiko erraldoia, zikiro jana eta elektrotxaranga\nPosted on 2017/04/20 | Utzi iruzkina\nHerritzartu eta Zubiartean Elkarteek maiatzaren 7ko herri galdeketa girotzeko datozen asteetan hainbat ekimen burutuko dituzte: hitzaldia, mosaiko erraldoia, zikiro jana eta elektrotxaranga.\nHerritzartuk dagoeneko bi hitzaldi egin ditu apirilean eta hirugarrengo bat ere bada: “Erabakitze eskubidea alderdi politikoen ahotan”. Hitzaldia apirilaren 21ean (ostirala) izango da, 19:00etan Sutegin. Hizlariak Luke Uribetxeberria (EAJ-PNV), Marian Beitialarrangoitia (EH Bildu) eta Juantxo Iturria (Ahala Dugu-Podemos). Elkarrizketatzailea Fermin Munarriz kazetaria izango da.\napirilaren 29an erabaki fest jaialdia\nHitzaldiez gain Erabaki Fest jaialdia antolatuko dute Herritzartuk eta Zubiartean Elkarteek apirilaren 29rako (larunbata). Egun osoko jaia izango dela iragarri dute, herriko Kaxkoan bertan.\n12:00etan “M7 erabaki” esaldia irudikatuko duen mosaiko erraldoi bat osatuko da Mikel Laboa plazatik abiatuta. Hizkietako bat zubietarrek osatuko dute.\nEguerdian frontoian zikiro jana. Aurrez txartelak eskuratu behar dira, apirilaren 23a (igandea) baino lehen. Artzabal, Irrati, Bordatxo, Aitzaga, Txiriboga eta Patri tabernetan erosi daitezke 23 eurotan. 15 euroren truke, ikasle eta langabetuek. Haurrentzako paella izango da; txartelak kasu honetan 5 eurotan eskuratu ahalko dira.\n18:30etatik aurrera, elektrotxaranga.


Aritz Aranburuk Munduko txapelketako bigarren aukerako fasean bilatuko du Tokioko Jokoetarako txartela - basqueteam\n28egunak 4orduak 27minutuak\nBasque Teameko surflariak ezin izan du gaur El Salvadorreko Munduko Txapelketako seigarren kanporaketarako txartela lortu; horrek ia ziurtatu egingo zion Jokoetarako sailkapena, surfa programa olinpikoan sartuko den lehenengo aldian.\nZarauztarrak ez du atzo bezala distirarik egin Shun Murakami eta Hiroto Ohhara japoniarren aurka Sunzaleko podiumean. Murakamik, WQS zirkuituko gaur egungo liderrak, hasieratik kolpea eman du 6.83ko olatu batekin eta 6.000ko beste batekin, txandaren amaieran 6.03ko hirugarren olatu batekin errematatu duelarik. 2015ean, 2017an eta 2018an WCTko surflari izan zen Ohharak ere inspirazioa izan du lagun: hasierako 4.33ko olatu bati 7.50eko beste olatu batek jarraitu dio txanda amaitzeko.\nAritz saiatu da, baina, egia esan, ez du Sunzaleko olatuari etekina ateratzeko modurik aurkitu, ez baita batere eskuzabala izan Basque Teamekoarekin. Aritzen olaturik onenak 4.83 eta 3.33ko zenbakiekin puntuatu dituzte. Emaitza horrek txandako hirugarren postura kondenatu du, eta biharko errepikapenaren fasearen zortzigarren kanporaketa gainditzera behartu du, El Salvadorreko munduko txapelketa honetan aukerekin jarraitu ahal izateko.\nIÃ±urrategi, Vallejo y Zabalza vuelven de Groenlandia satisfechos tras una travesÃa muy exigente\nLa destreza adquirida en el uso de las cometas les ha animado para la prÃ³xima aventura en La Antartida Bilbao, 21 de junio de 2011.- Un fin de semana de descanso en casa ha mejorado el aspecto físico de Alberto Iñurrategi, Juan Vallejo y Mikel Zabalza respecto a las imágenes que enviaron cuando se encontraban […]


Elektrizitate-kontsumitzaile txikiarentzako alternatibak - Iberdrola\nKontsumitzaile Txikiarentzako Borondatezko Prezioa (KTBP)\nLehen Azken Baliabideko Tarifa (ABT) izenez ezaguna zena lehenetsitako aukera da merkatu arautuan dauden eta Erreferentziazko Merkaturatzaile batek hornitzen dituen bezeroentzat.\nMetodologia hori honetan datza: orduz ordu elektrizitatearen merkatuko kostu errealak aplikatzea. Espainiako Sare Elektrikoak (REE) egunero argitaratzen ditu prezio horiek, hurrengo eguneko ordu bakoitzak izango duen prezioarekin.\nInformazio gehiago nahi izanez gero, jo Kontsumitzaile Txikiarentzako Borondatezko Prezioa atalera.\nPrezio finkoaren eskaintza alternatiboa\nAraudiak ezartzen duen moduan, Iberdrola Comercialización de Último Recurso SAU enpresak hala eskatzen duten bezeroen esku jarriko du urteko prezio finkoa duen tarifa bat kontratatzeko aukera. Kontratazio horrek 12 hilabeteko iraunkortasun-konpromisoa dakar berekin.\nKontsultatu baldintzak hemen.\nERREFERENTZIAZKO MERKATURATZAILEAREN URTEKO TARIFA FINKOA\nTP (€/kW URTEKO)\nTE (€/kWh PUNTAKO ALDIA)\nTE (€/kWh MURRIZTUA)\n2.0A Elektrizitatea 38,043426 0,144760


Agustin Arrieta Urtizberea: “Zientziagintzak giza jarduera guztiek bezalaxe argi-itzalak ditu” :: Buruxkak Liburutegi digitala\nAgustin Arrieta Urtizberea: “Zientziagintzak giza jarduera guztiek bezalaxe argi-itzalak ditu”\n“Zientziaren argi-itzalak” izeneko liburua argitaratu du Agustin Arrieta Urtizberea UPV/EHUko filosofia irakasleak UEUrekin.\nZientzia eta zientziagintza, nahi edo nahi ez, denon auzi bihurtu dela diozu\nBai, hala uste dut. Gure planeta erdi urdinaren egungo egoeraren edozein deskripziotan zientziak eta zientziaren eraginak agertu behar dute derrigorrez. Eta, itxura guztien arabera, etorkizunean ere zientziagintzari lotutako teknika eta teknologia indar handiagoz barneratuko dira gure bizitzetan, gure inguruan, gure harremanetan, ia-ia esan genezake, gure gorputz-arimetan. Zientziagintzaren garroen eragina planeta osora zabaltzen ari da etenik gabe. Eta eragin horrek berri onak eta txarrak dakartza.\nZientzia ala zientziak esan behar dugu?\nBiak dira zentzuzkoak. Zientziaren baratzean ale oso bestelakoak sortzen dira. Esaterako, arkeologia, historia eta fisika oso bestelakoak dira, bakoitzak bere ezaugarriak ditu. Hortaz, “zientziak” esatea zentzuzkoa iruditzen zait, “bestelako” izaera hori jaso ahal izateko. Ildo beretik, zentzuzkoa iruditzen zait “gizarte zientziak” eta “natura zientziak” elkarrengandik bereiztea.\nAlabaina, “zientzia” esatea ere zentzuzkoa dela justifikatzen ahalegintzen naiz. Izan ere, oso bestelakoak diren zientzia partikular horiek guztiek joko-erregela batzuk bete behar dituzte. Besteak beste, liburuan “zientziaren berezko ezaugarriak” deitzen diren horiei men egin behar diete zientzia guztiek: ebidentziei begirunea zor zaie, objektibotasuna helburua da, aurreiritziei muzin egin behar zaie, huts egiteak minimizatu behar dira…\nZientziaren gainean egiten diren muturreko deskripzio hedatuenekin ez zatoz bat.\nNire irudipena da nahiko hedatuta daudela muturreko bi ikuskera. Alde batetik, batzuek uste dute zientzia dela pertsona boteretsu edo maltzur batzuek “negoziatzen” duten zera; azken buruan, ideologia edo interesen (interes ekonomiko, politikoen…) araberako kontua. Uste dute zientziaren muina horretan datzala.\nBeste alde batetik, beste batzuek aldarrikatzen dute zientzia dela ikerketa puruaren erresuma. Zientzialaria gertakari puruetara emana bizi dela, zientzialaria gauza dela bere jarduera eragin politiko-ideologiko-ekonomikoetatik libre uzteko. Ikuspegi horrek pobretzen du zientziagintzaren argazkia. Nire iritzian, ezin da ukatu eragile horien garrantzia; pentsatu behar dena da ea eragina nolakoa edo zenbaterainokoa den.\nBi jarrera horien arteko ikuspegi bat marrazten ahalegintzen naiz.\nBide horretatik zientziaren garbitasuna jartzen duzu zalantzan\nZientziaren garbitasuna aldarrikatzen dutenak dira, hain zuzen, aurreko galderan aipatu ditudan bigarrenak. Uste dute zientziagintza gertakariei, egiari, objektibotasunari, ebidentziei eta abarrekoei bakarrik lotzen zaiela. Zientzialaria ezagutzaren edo ikerketaren burbuilaren baitan irudikatzen dute. Hori idealizazio bat da, ez dator bat zientziagintzaren errealitatearekin. Pentsamenduaren historian askotan irudikatu da zientzia modu puru, garbi edo autonomo horretan. Haatik, zientziagintzak era askotako eragileekin hartu-emana dauka, eta, hala, ustezko garbitasuna edo autonomia kutsaturik agertzen da.\nArlo ezberdinetako hainbat lagun ere ekarri dituzu argazki egokiagoaren bila. Zein da atera duzun argazkia?\nEkologismotik, soziologiatik, filosofiatik, feminismotik eta bestelako ikuskeretatik egindako kritikak hartu ditut aintzat. Kritika horien artean, batzuk zentzuzkoak iruditzen zaizkit eta beste batzuk ez.\nAtera dudan argazkian zientziak lehen aipatu ditudan berezko ezaugarri batzuk ditu, horregatik da zientzia eta ez, esaterako, fikzioa edo artea edo erlijioa edo bestelako jarduera mota bat. Teoria zientifikoak ez dira fikzio-antzekoak, batzuek esaten duten bezala. Gizakia, gizaki denetik eta beste animaliak ez bezala, saiatu da inguruan esku hartzen, inguru horretan lasaiago edo erosoago edo arriskuetatik urrun ibiltzeko. Horrek eskatzen du inguruan arakatzea, ingurua ikertzea, ingurua ulertzea, ingurua esplikatzeko eta aurresateko ahalmena garatzea, eta, ondorioz, ingurua aldatzeko gaitasuna eskuratzea. Hor kokatzen ditut zientziaren berezko ezaugarriak.\nBaina berezko ezaugarri horiek harreman korapilatsua dute, besteak beste, eragile politiko-soziologiko-ekonomikoekin. Hori ezin da ukatu. Gainera, eragile horien garrantzia nabariagoa edo indartsuagoa da diziplina zientifiko batzuetan beste batzuetan baino. Beraz, argazkia konplexua da, baina zientziagintzaren argazkia aipatu berezko ezaugarrien gainean eratzen da. Ezaugarri horiek zientziaren muinean daude.\nZein da liburuaren helburua? Edo zein da lanaren oinarrian dagoen kezka nagusia?\nKezka batzuk dabiltza jira-biran. Batetik, ezin da modu arin batean baieztatu zientzia fikzio bat dela edo zientzia negozio hutsa dela edo zientzia trikimailu hutsa dela edo zientzia erlijio antzeko bat dela; eta, aldi berean, gaixorik gaudenean ospitalerik, medikurik edo botikarik onenaren bila abiatu. Zer da medikurik, ospitalerik edo botikarik onena izatea? Hori negoziazio (ideologia, erlijio-irizpide,...) hutsez erabakitzen al da? Ahul samarra da une gogoetatsuetan zientzia ideologiarekin (edo erlijioarekin edo...) berdintzea eta, aldi berean, eguneroko bizitzan, eguneroko auzietan, itsu-itsuan, oharkabean, zientziagintzak dakartzan gailuek, produktuek, teoriek... ondo “funtzionatuko” dutela onartzea. Zergatik “funtzionatzen” dute ondo? Galdera horri erantzuna eman ahal izateko, aipatu ditudan zientziaren berezko balioak derrigorrezkoak dira.\nBestetik, batzuek pentsatzen dute zientziagintza bere burbuilan utzi behar dela, lasai, trabarik egin gabe, bere autonomian. Antza, jendeak ez du haren mundu baketsuan sartzeko eskubiderik, jendea ezjakina baita. Hori ere bide okerretik doala iruditzen zait. Izan ere, zientziagintzak berekin gauza asko dakartza, gure egunerokotasunean presente daudenak, eta gure bizitzan eta ibilbidean eragiten dutenak. Zientziagintzaren eta jendearen arteko harreman hori landu beharra dago, zientziagintza ere demokratizatu behar da. Bide horretan badago zer hobetua\nIrudipena daukat liburua dela muturren arteko oreka-ariketa bat. Zientziagintza, azken buruan, ezaugarri propioak dituen giza jarduera da, eta, giza jarduera guztiek bezalaxe, bere argi-itzalak ditu.


Astelehenean, abenduak 7, gai organikoen bilketa hasiko da Arren, Berriozarren, Orkoienen eta Iruñeko Alde Zaharrean | Mancomunidad de la Comarca de Pamplona\nAstelehenean, abenduak 7, gai organikoen bilketa hasiko da Arren, Berriozarren, Orkoienen eta Iruñeko Alde Zaharrean\nLau eremu horietako 2.592 etxebizitza daude izena emanda jada bilketan, eta, beraz, etxebizitza guztien %22,0\nHurrengo astelehenean, abenduak 7, gai organikoen gaikako bilketa hasiko da Arren, Berriozarren, Orkoienen eta Iruñeko Alde Zaharrean. Eremu horietan gai organikoen bilketa abiarazteak bosgarren edukiontzia ezartzeko hirugarren fasea amaitzea ekarriko du, joan den maiatzean martxan jarritakoa eta bilketa mota hau Iruñeko gainerako auzoetara eta Iruñerriko beste herri batzuetara hedatzea ekarri duena.\nHirugarren fase honetan, bilketa bi etapatan ezarri da: lehena maiatz eta ekain artean egin zen, eta bigarrena irail hasieran hasi zen eta hurrengo astean amaituko da. Guztira, 1.511 edukiontzi jarriko dira, modelo berri batekoak (albotik kargatzekoak eta 2.400 litroko edukierakoak). Horrenbestez, beste 99.647 etxebizitzak edukiko dute eskura bosgarren edukiontzia, eta, aurreko faseetakoei gehituta, guztira, 142.414 etxebizitza izango dira.\nAbenduak 7: Arre, Berriozar, Orkoien eta Alde Zaharra\n2.592 etxebizitza izena emanda eta 155 edukiontzi\nEzaguna den moduan, Alde Zaharraren zati handi batean, bilketa pneumatikoa egiten da, hainbat kaletan kokatuta dauden buzoien eta lur azpian dauden hoditerien bidez (Trinitarioetan dagoen bilketa zentraleraino eramaten dituzte hondakinak). Guztira, bilketarako 34 gune dira eta haietan 117 buzoi daude, hiru motatakoak: gai organikoak eta gainerakoak botatzekoak (48), papera eta kartoia botatzekoak (34) eta ontziak botatzekoak (35). Gainera, iglu forma duten 29 edukiontzi daude, beira biltzeko.\nIruñerriko Mankomunitateak edukiontzi berriak kokatuko ditu gai organikoak biltzeko, Alde Zaharrean dauden gune guztietan. Edukiontzi horietatik 34 bilketa pneumatikorako guneetan kokatuko dira, asteburu honetan. Egun dauden buzoien antzeko forma eta tamaina izango dute (100 litroko edukiera), eta edukia egunean bi aldiz hustuko dute bilketako kamioiek. Iruñean eta Iruñerrian gai organikoen bilketarako jarri diren gainerako edukiontziek bezala, giltza bat beharko da irekitzeko, bilketan izena eman duten auzotarrei banatzen ari zaiena, zehazki.\nAlde Zaharrean bilketa pneumatikoa egiten ez den tokietan, ohiko bilketa egiten denetan, bilketarako 14 gune daude, eta haietan beste hainbeste edukiontzi kokatuko dira astelehenean. Atzetik kargatzekoak eta 1.000 litroko edukierakoak izango dira.\nGai organikoen kantitate handiak sortzen dituzten Alde Zaharreko saltoki edo lokaletan (ostalaritzako negozioak, jan-edanen saltokiak, okindegiak, fruta dendak, elkarte gastronomikoak, peñak…) bilketa berezia egingo da, atez atekoa. Bilketa egunero egingo da, bi alditan, 15:00etatik eta 23:00etatik aurrera. Saltoki eta lokal horiei 120 litroko edukierako edukiontzi bat emango zaie, ostalaritzan beira biltzeko erabiltzen dutenaren antzekoa. Gai organikoak biltzeko hori marroia izango da eta pedala izango du estalkia jasotzeko. Nabarmendu behar da atez ateko bilketa abenduaren 14a eta 16a artean jarriko dela martxan, eta hartan, saltokiak eta lokalak izango direla ezarritako orduetan edukiontzia kalera ateratzeko eta bilketa egin ondotik berehala sartzeko arduradunak. Bere aldetik, Mankomunitatea arduratuko da edukiontzien hausturak konpontzeaz eta, aurretik hala eskatuta, hilabetean behin ordezkatzeaz, garbiketa industriala egiteko edukiontziei.\nAlde Zaharreko kaleetako edukiontzietako ohiko bilketa eta saltoki eta lokaletako atez ateko bilketa egunean bitan egingo da, soinu gutxi sortzen duen kamioi txiki baten bidez.\nAlde Zaharrean kokatuko diren 48 edukiontziez gain, gainerako eremuetan gai organikoak bildu ahal izateko, astelehena eta asteazkena artean, edukiontziak kokatuko dira Arren (13), Berriozarren (56) eta Orkoienen (38) dauden bilketa gune gehienetan.\nAtzo arte 2.592 etxebizitza zeuden izena emanda lau eremu horietan (Arre, Berriozar, Orkoien eta Alde Zaharra); beraz, etxebizitza guztien %22,0 (11.759). Dena den, ziur asko, portzentaje hori handitu egingo da hurrengo egunetan, Mankomunitateko teknikariak lau eremu horietako etxebizitzatara joatekoak baitira aste honetan.\nIZENA EMANDAKOEN PORTZENTAJEAK (atzo arte, azaroak 19)\n1. eremua: Sanduzelai, Artika, Artika Berri, Buztintxuri - %38,1\n2. eremua: Arrotxapea - %43,9\n3. eremua: Antsoain, Txantrea - %42,2\n4. eremua: Erripagaña, Mendillorri - %48,6\n5. eremua: Burlata, Atarrabia, Uharte - %38,5\n6. eremua: Gorraitz, Olatz, Olloki, Sarriguren - %37,1\n7. eremua: I. eta II. zabalguneak, Belosogoiti - %31,9\n8. eremua: Azpilagaña, Milagrosa, Andre Maria Erregina, Sadar, Lezkairu - %36,7\n9. eremua: Mutiloa, Cordovilla, Beriain, Noain - %34,7\nNabarmendu behar da gai organikoen gaikako bilketa ezartzeko I. eta II. faseetan, 2013an eta 2014an abiarazitakoetan, izena emandakoen kopuruak gora egiten jarraitzen duela. Izan ere, esparru haietan %45,0 eta %54,8 dira, hurrenez hurren, izena emandako etxebizitzak. Garrantzitsua da gogora ekartzea herritarrek izena ematen jarrai dezaketela gai organikoen bilketan, edozein unetan.


1. Gio 26.03.2020 18:00 - 18:50\n2. Gio 02.04.2020 18:00 - 18:50\n3. Gio 09.04.2020 18:00 - 18:50\n4. Gio 23.04.2020 18:00 - 18:50\n5. Gio 30.04.2020 18:00 - 18:50\n6. Gio 07.05.2020 18:00 - 18:50\n7. Gio 14.05.2020 18:00 - 18:50\n8. Gio 28.05.2020 18:00 - 18:50\n9. Gio 04.06.2020 18:00 - 18:50\n10. Gio 18.06.2020 18:00 - 18:50\nNumero del corso E_910121217


“Sharing home”, “Mukuki” eta “Sareak” ikuskizunak, Dantza Zirkuituaren eskutik - Nontzeberri\nHasiera/ESZENA/“Sharing home”, “Mukuki” eta “Sareak” ikuskizunak, Dantza Zirkuituaren eskutik\nHiru proposamenekin, hiru herri bisitatuko ditu asteburuan XV. Dantza Zirkuituak.\nSharing home da lehen proposamena, Denis Santacana konpainiak Elorrioko Arriola Antzokiko agertokira eramango duen dantza koreografia. Hitzordua, abenduaren 13an,ostiralean, 20:30ean izango da.\nSharing Home ikuskizunak, dantza garaikidearen eta dantza flamenkoaren artean partekatuko duten eremu bat bilatzen du, fusiotik ihes eginez. Hala, gune ezegonkor bat da, paretak garden bihurtzen diren espazioa. Bertan, negoziatu edo inposatu egiten dira hormak eta mundu fisikoaren eta ideien arteko munduaren leku bat bilakatzen da. “Dena ez baita dirudiena, ez eta dirudiena izan behar lukeena ere”, dio mkonapiniak obraren nondik norakoak azaltzerakoan.\nDenis Santacana konpainia, hainbat dantza-diziplinatan adituak diren dantzariez osatutako talde handi bat da, publikoarengana iristeko modu berrien bila dabilena. 2013. urteaz geroztik, konpainiaren lanak Madrilgo Koreografia Lehiaketaren 26. eta 27. edizioetan hautatu dituzte, eta hainbat sari lortu dituzte, hala nola publikoaren saria 2013. urtean. Halaber, finalerdira eta finalera iritsi dira Burgos-New York nazioarteko lehiaketaren 2013., 2014. eta 2016. edizioetan.\nEta beste bi proposamenak, larunbata, abenduaren 14rako dira.\nHala, EnÁmbar Danza konpainiaren Mukuki ikuskizunak Amorebieta-Etxanoko Zornotza Aretoa bisitatuko du. Aretoko agertokia kolorez urdine tindatutako duen dantza-ikuskizuna da Mukuki, eta koloreek ez ezik, mugimenduak eta musikak ere unibertso hipnotiko eta “oso kuki” batera eramango gaituzte. “Hiru dantzari martetar samarrak, koreografia dibertigarriak, objektuen manipulazioa, keinuak eta jokoak aurkituko ditugu, eta esperientzia kaleidoskopio magiko batez gozatzeko aukera izango dugu”, diote konpainiakoek. Hitzordua arratsaldeko 18:00etan izango da.\nCristina M. Gomez dantzari eta koreografoaren lan eszenikoak biltzen dituen plataforma da EnÁmbar Danza, mugitzen ari den gorputzaren aukera diskurtsibo eta fisikoak ardatz dituen abiapuntu izanik, prozesu eta emaitza eszenikoak sortu, ikertu eta abian jartzea helburu duena. Espazioarekiko, publikoarekiko, beste arte-diziplina batzuekiko eta komunikatzeko baliabide eta moduekiko erlazioa ikertzen du.\nEta hirugarren proposamena, bergarako Seminarixoa bisitatuko du. Bertan Organik Dantza Taldearen Sareak eskainiko da, arratsaldeko 19:00etan.\nSareak antzezlanak, sareak egiten eta konpontzen dituzten emakumeen bizitza kontatzen du, eta bost emakume protagonistek (Pilar Andres, Natalia de Miguel, Helena Golab, Begoña Krego eta María Martin) arrantza-portuetara eramango gaituzte, une “intimo” eta “groteskoen” artean, begirada ironiko batetik. 2018ko irailean estreinatu zen, Dantza Zirkuituaren barruan hain zuzen ere. Eta orain, Eusko Jaurlaritzako Kultura eta Hizkuntza Politikako Sailak Sarearen bidez antolatutako XV. Dantza Zirkuituaren programaziora itzuli da.\n2002an sortu zen Organik, baina 2007tik aurrera hasi zen sorkuntza-lan jarraitua egiten. Euskal Herriko konpainia sendoetako bat da 2011tik, bere ibilbideagatik nahiz ikastetxeetan bultzatzen duen hezkuntza-proiektuagatik. Hamar pieza baino gehiago egin ditu eta batzuk, Espainiako Estatuko zenbait jaialditan ere izan dira.\nInformazio gehiago, hementxe duzue.


Eusko Jaurlaritzak sustatutako Programa eta Planak - onekin.eus\nHasieraEusko Jaurlaritzak sustatutako Programa eta Planak\nEzagutu ONekin! Programa\n2014-2020ko FEMP PROGRAMA OPERATIBOA\nEspainiako Estatuko 2014-2020ko FEMPren Programa Operatiboak, zehazki, FEMPren neurriak abian jartzeko estrategia bat definitzen du.\nFEMP da EBko itsas eta arrantza politiken funts berria, 2014-2020rako proposatua, aurreko Europako Arrantza Funtsa ordezkatuz. Funts berri honen inspirazio iturri izan diren printzipioak:\nArrantzaleei arrantza iraunkorrerako trantsizioan laguntzea.\nKostaldeko komunitateei euren ekonomiak dibertsifikatzen laguntzea.\nProiektuak finantzatzea, enplegua sortzeko eta Europako kostaldeetako bizi kalitatea hobetzeko\nFinantzaketarako sarbidea erraztea. FEMPek, bestalde, 2020ko Europako Estrategiak xedatutako helburuak ditu ardatz horizontaltzat; tartean, hazkunde adimendun, iraunkor eta integratzailea, eta Batasunaren garapen orekatua.\nSARTU ORAIN PROGRAMAREN WEB ORRIRA\n2015-2020ko EUSKADIKO LANDA GARAPENERAKO PLANA (2015-2020ko LGP / OSOA)\n2015-2020ko LGP (Landa Garapenerako Programa), hain zuzen, euskal landa ingurunean egin nahi diren politikak bultzatzeko eta babesteko euskal erakundeek duten funtsezko tresna gisa eratu da. NPBren (Nekazaritza Politika Bateratua) finantza babesa egituratzen du, Euskadiko landa ingurunean sustatu beharreko jardun eta neurrietarako, eta, horrenbestez, landa ingurunea osatzen duten eragileak babesteko finantza tresna bat da (nekazariak, abeltzainak, basozainak, kooperatibak, nekazaritzako industriak, udalak, etab.), hauen artean finantzatua: Brusela (FEADER funtsa) eta euskal erakundeen aurrekontu ekarpenak (Eusko Jaurlaritza eta foru aldundiak).\nSARTU ORAIN PLANAREN WEB ORRIRA\n2020ko EUSKADIKO GASTRONOMIA ETA ELIKADURAREN PLAN ESTRATEGIKOA (GEPE)\nGastronomia eta Elikaduraren Plan Estrategikoaren (GEPE) helburu nagusia da Gastronomiaren eta Elikaduraren arloan munduko erreferente bihurtzea Euskadi.\nGEPEk lehentasunezko 6 ardatz ditu, Euskadiko gastronomia eta elikadura bultzatzeko, sustatzeko eta garatzeko helburuarekin, nekazaritzako elikagaien industriaren eta gastronomiaren garapenaren bidez. Batez ere, tokian tokiko produktua bultzatzen du, kalitatezkoa eta osasungarria, eta iraunkortasuna, balio turistiko bikain baten proposamena sortzea, kultura, paisaia eta gastronomia ondarearen kontserbazioa eta, nola ez, mundu mailan aintzatespen maila handiagoak lortzea bultzatzen dituena.\nHelburu horri ikuspuntu berri batetik heltzen zaio: Elikaduraren Balio Katearen paradigmatik, lehen mailako produkziotik elikagaien kontsumora bitarte, pertsonak (elikagaien kontsumitzaileak) hartuz balio katearen ardaztzat, eta, betiere, beste sektore ekonomiko, kultural eta sozial batzuekiko elkarreraginak kontuan hartuta.\n2EUSKADI 2030 ZTBP\nEuskadiko 2030 Zientzia, Teknologia eta Berrikuntza Plana.\n2030 ZTBP Euskadik ikerketaren eta berrikuntzaren alde egiten duen apustu estrategikoa da. Epe luzeko apustua, zientzia, teknologia eta berrikuntza sustatzeko, Euskadi digital, berde eta inklusiborako trantsizioa bizkortuko duten palankak diren aldetik.\nPlana Europarekin lerrokatuta dago, eta, zehazkiago, Horizon Europa Esparru Programarekin, Europa Digital Programarekin, Europako Itun Berdearekin eta Next Generation EU Programarekin.\nGainera, Euskadiko 2030 ZTBPk trantsizio hirukoitzari aurre egin behar dio: teknologiko-digitala; energetiko-ekologikoa; eta soziala eta sanitarioa.\nLau zutabetan oinarritzen da:\n– Bikaintasun zientifikoa\n– Lidergo teknologiko industriala\n– Berrikuntza irekia\n– Talentua nukleo nagusi gisa\nPlanak hiru erronka nagusi ditu:\n– Ikerketa eta Garapeneko inbertsioak handitzea, bereziki enpresa sektorean\n– Enpresa txiki eta ertainetan berrikuntza bultzatzea\n– Ikertzaileen artean emakumearen presentzia sustatzea\nEAEko Emakumeen eta Gizonen Berdintasun Plana\nEAEko Emakumeen eta Gizonen VII. Berdintasun Plana”-ren proposamenak emakumeen eta gizonen arteko berdintasunean aurrera egiteko lan ibilbidea jasotzen du, eta bere aplikazioan EAEko botere eta administrazio publiko guztiak inplikatzen ditu, zeinek, Planean ezarritako interbentzio ildoen arabera, euren jarduera plan eta programak landu beharko baitituzte, berdintasunari dagokionez.\nEKINTZAILETZA BULTZATZEKO ESPARRU ESTRATEGIKOA\nEuskadiko Elikaduraren eta Egurraren Balio Katean Ekintzailetza Bultzatzeko Esparru Estrategikoak eragile nagusien ekintzailetza bultzatzeko konpromisoa dauka, partekatutako ahalegin gisa, Euskadiko elikaduraren eta egurraren balio katearen eraldaketa ekonomiko eta sozialerako.\nEkintzailetzan parte hartzen duten kolektiboak, tipologiak eta prozesu barruko etapei laguntzeko dauden programa eta tresnak biltzen ditu, gero eta ekintzaileagoa izango den gizarte baten alde egiteko, elikaduraren balio katearen ekintzailetza ahalmena aktibatzeko, jarduera ekonomikoa eta kalitatezko enplegua sortuko duten enpresa lehiakor eta sostengarriak nahiz proiektu berriak garatzeko, eta Euskadi ekintzailetzan jarduteko leku erakargarri gisa posizionatzeko.\nEnpleguaren 2017-2020 Plan Estrategikoa\nEnplegu Planak Eusko Jaurlaritzako Enplegu eta Gizarte Gaietako Sailak inplementatutako enplegu politika aktiboen programa estrategikoa dira, laneratzea, enplegagarritasun maila handitzea eta enpleguaren egonkortasuna eta kalitatea sustatzeko.\nEGUNERAKETA IZAPIDETZEN ARI DA\nEnpresak nazioarteko plana\nEnpresak Nazioartekotzeko 2017-2020 Plana\nEusko Jaurlaritzak enpresak nazioartekotzen laguntzeko duen konpromisoa aurkezten du, eraldaketa ekonomiko eta sozialerako funtsezko ekarpen gisa.\nNazioartekotzea da Ekonomiaren Garapen eta Azpiegitura Sailak legealdi honetan jarduteko dituen lehentasunetako bat, eta, berrikuntzarekin, inbertsioarekin eta industrializazioarekin batera, EAEko Enplegua eta Ekonomia Suspertzeko 2020 Esparru Programaren lau zutabeak dira.\nEuskadi 2030eko Energia Estrategia\nEfizientzia energetikoa ea energia berriztagarriak funtsezko tresnak dira Euskadin garatzen diren jardueren ingurumen inpaktua arintzeko, herritarren kontsumo energetikoaren faktura murrizteko, eta enpresen lehiakortasuna indartzeko, gizarte jasangarri baterantz aurrera eginez.\nEuskadirako 2013-2020 Osasun Politikak\nPertsonak politika guztien ardatz nagusitzat hartuta, 2013-2020 aldirako Euskadiko Osasun Planak euskal herritarren osasuna mantentzen eta hobetzen sakondu nahi du. Horretarako, ezinbestekoa da osasun sistemaren ekitatea eta iraunkortasuna bermatzea, baina, halaber, osasuna aktibo gisa kokatzea gainerako politika publikoetan.\nOsasun politiken barruan, elikagaien xahuketa murrizteko ekintzak zehazten dira.\nEGUNERAKETA IZAPIDETZEN ARI DA.\nEuskal Autonomia Erkidegorako 2030erako Biodibertsitate Estrategia\nEuskal Autonomia Erkidegoko 2030erako Biodibertsitate Estrategia natur ondarearen arloko lehentasunak eta konpromisoak ezartzen dituen tresna da, 2030era begira.\nEskualde aplikazioko ekimen bat den arren, ikuspegi globala ere badu eta Dibertsitate Biologikorako 2011-2020 Estrategia Planarekin bat egiten du, zeina, Dibertsitate Biologikoari buruzko Nazio Batuen Hitzarmenetik, 2020ra bitarteko Biodibertsitateari buruzko Europar Batasunaren Estrategiatik eta 2011-2017 aldirako Natura Ondarearen eta Biodibertsitatearen Estatuko Plan Estrategikotik sortu da.\nDokumentu horiek guztiek dibertsitate biologikoak nazioartean pairatzen dituen presioei zein mehatxuei aurre egiteko hainbat helburu eta jarduketa ezartzen dituzte.\nEUSKAL ELIKAGAIEN INDUSTRIAREN LEHIAKORTASUN PLANA (EEILP)\nEEILPren helburu nagusia da elikagaien industria indartsu, lehiakor eta iraunkor baten garapena sustatzea, kalitatezko tokiko produktuarekin lotutakoa. Balio kateko eragile guztiekin gogoeta egin ondoren (ekoizpen sektorea, eraldatzailea, banatzailea eta kontsumitzailea), Planak 5 estrategia eta 8 helburu espezifiko finkatu zituen; tartean, 3. eta 4. estrategiak dira nabarmentzekoak: hurrenez hurren, Berrikuntza eta transferentzia teknologikoa (berrikuntza ekimenak bultzatzea eta transferentzia teknologikoa sustatzea) eta Finantza laguntza (elikagaien industriarako finantza laguntzen ildoak ezartzea).\nEuskararen 2017-2020 Agenda Estrategikoa\nEuskararen Agenda Estrategikoaren oinarrian Eusko Jaurlaritzako Kultura eta Hizkuntza Politika Sailak aurkeztutako lau konpromiso daude:\n– Lehenengo konpromisoa euskal hiztunen kopurua handitzen jarraitzea da, azken hamarkadetako aurrerapenari jarraipena emanez.\nBigarrenik, euskararen erabilera sustatzen jarraitzea, batez ere aisialdian eta eremu ez-formaletan.\n– Hirugarrenik, herritarren hizkuntza eskubideak eraginkortasunez bermatzen jarraitzeko konpromisoa berrestea.\n– Azkenik, euskararen hiru lurraldeetako erakunde publikoen arteko lankidetza indartzea, aldi berean, euskararen nazioarteko onarpena bultzatzen jarraitzearen alde eginez.\nEuskadiko Ekintzailetzaren Erakundearteko 2021-2024 Plana\nEkintzailetzaren arlo guztiak bultzatzea da EEP 2024ren helburu nagusia, proiektu, enpresa eta enplegu lehiakor eta jasangarriak jaio eta hazi daitezen lortzeko, Euskadiren ekonomia, hazkunde inklusiboa eta garapen jasangarria suspertzeko etapa berri baten motor gisa.\nEUSKADIKO EKOIZPEN EKOLOGIKOA SUSTATZEKO PLANA (EEESP)\nEuskadiko Ekoizpen Ekologikoa Sustatzeko Planaren helburuak dira ekoizpen ekologikoa ugaritzea, eraldaketa eta merkaturatze katea garatzea, eta tokiko produktu ekologikoaren eskaera indartzea. Hala, lehentasunen artean, EEESPk tokiko produktu ekologikoaren merkatua eta garapena sustatzen ditu, eta kanpoko merkatuan enpresek duten posizionamendua aztertzen du.\nEUSKADIKO GASTRONOMIA ETA ELIKADURAREN BALIO KATEAN DIGITALIZAZIO ADIMENDUNA GARATZEKO MARKO ESTRATEGIKOA\nEuskadiko Gastronomia eta Elikaduraren Balio Katearen Digitalizazio Adimendunerako Estrategiaren egitekoa da Euskadiko gastronomiaren eta elikaduraren kateari balioa eranstea, digitalizazio adimendunaren bitartez. Hauek ditu helburu estrategikoak:\nEzagutza digitala nekazaritzako elikagaien sektorera transferitzea erraztuko duten ekintzak sustatzea, eta berrikuntza teknologikorako estrategiak definitzen laguntzea.\nGastronomiaren eta elikagaien katean teknologiak txertatzea bizkortuko duten lan formulak bultzatzea, enpresen arteko lankidetza ereduen bitartez, eta ekintzailetza sustatzea, startup teknologikoen bidez.\nDigitalizazio Adimendunaren Estrategiak hiru ildo nagusi ditu oinarrian:\nGastronomiarekin eta elikadurarekin lotutako balio katearen digitalizaziorako euskal esparrua ezartzea.\nGaikuntza eta elikadura ekosistemarekiko lotura. Ezagutzarako sarbidea.\nDigitalizazio estrategiaren hedapena.\nIdiazabal Jatorri Izendapenaren Plan Estrategikoaren helburu nagusia da Idiazabalen sektoreari lotutako ekoizpen ehuna lehengoratzea. Helburu hori betetzeko, Planak honako helburu orokor hauek definitzen ditu: enplegu iraunkorra eta lurraldeari lotutakoa sortzea; aktibo kopurua ugaltzea; ustiapenen eta gaztandegien errentagarritasuna handitzea; Idiazabal gaztaren bolumena areagotzea; EAEko eta Nafarroako biztanleko kontsumoa handitzea; eta EAEtik eta Nafarroatik kanpo merkaturatutako bolumena areagotzea.\nKlima aldaketaren plan estrategikoa\nKlima Aldaketaren Euskal Estrategia plangintza tresna bat da, Euskadiren jarduera 2050. urtera arte zuzenduko duena, 2020. eta 2030. urteetarako bitarteko helburuekin, klima aldaketa arintzeko nahiz klima aldaketara egokitzeko.\nPLAN FORESTAL VASCO 1994-2030)\nEuskadiko Basogintza Planak Euskadiko Landa Plan Estrategikoa garatzen du, gizartea geroz eta harkorragoa den lurraldearen zatian: basoak, fauna, flora eta Parke Naturalak. Bere helburuen artean dago basogintzaren sektorea kohesionatzea, bere ahalmen nagusietara bideratuz eta enpresa ekintza erraztuz.\nPlan horren baitan dago txertatuta 2012-2014ko Euskadiko Egurraren Industriaren Plan Estrategikoa. Amaitzean, gogoeta estrategikorako prozesu bat ireki zen bost jardunbide ardatzen bueltan. Horien artean, nabarmentzekoak dira sektoreak behar dituen soluzio teknologiko eta prestakuntzazkoak, eta enpresei laguntzeko jardunak.\nSASOIKAKO LANAREN ARRETARAKO PLAN INTEGRALA\n2017-2020ko Sasoikako Lanaren Arretarako IV. Plan Integralaren helburu nagusia da sasoikako lanaren inguruan sortutako premiei erantzuteko jardunak modu koherente eta koordinatuan planifikatzea.\nIV. Plan honen egiturak aurrekoetan erabilitako oinarrizko eskema berari jarraitu dio, zeina, aldi berean, Arartekoak egindako “Arabako sasoikako langileen egoera” izeneko txostenean oinarritzen baita, hiru bloke nagusitan banatuta: kontratazio baldintzak hobetzea; ostatuak; eta sasoikako langile adingabeen arreta.\nRIS3 Euskadi lurraldearen eraldaketa ekonomikorako estrategia bat da, erabilgarri dauden baliabideak I+G eta berrikuntzako lehentasunezko multzo mugatu batean kontzentratzen dituena.\nHelburua da hazkundea eta enplegua sortzen duten balio erantsi handiko esparruetan sakontzea, hau da, Euskadin gaitasun enpresariala eta zientifiko-teknologikoa duten esparruetan sakontzea.\nZehazki, hiru eremu estrategiko identifikatzen dira:\n– Fabrikazio aurreratua\neta lau aukera eremu:\n– Hiri habitata\n– Kultura eta sormen industriak


F. Espagnac: “Frantziar eta espainiar gobernuek eskua zabaltzeko erabakia hartu behar dute” | Basque Country | KAZETA\nF. Espagnac: “Frantziar eta espainiar gobernuek eskua zabaltzeko erabakia hartu behar dute”\nBIDEOA - Aieteko konferentzian parte hartu zuen Frédérique Espagnac senatariak azken urte hauetako aitzinamenduak nola bizi izan dituen azaldu du. Etorkizunari begira, euskal presoen aldeko lana aitzinatzea ezinbestekoa iruditzen zaio.\nIurre BIDEGAIN|09/05/2018 07:55|0 commment Updated at:\nAieteko Deklarazioaz geroztik, Frédérique Espagnac senatariak bake prozesuaren aldeko ekimenetan parte hartu du. Prozesua aitzinatzeko antolatu dituzten memento azkarrenetan presente egon da. Hala nola, 2017ko abenduaren 9an Parisen iragan zen manifestazioan.\n2011z geroztik egindako urratsak gogora ekarri ditu Espagnacek Arnaga etxean iragan zen nazioarteko topaketan. Bere aburuz, maiatzaren 4eko ekimena "historikoa" izan zen. ETAk bere erabakiaren berri eman ondotik, bortizkeria alde batera uztearen hautua egin dutenak omendu ditu. Halaber, euskal presoen zein elkarkidetzaren aldeko lana segitzearen garrantzia azpimarratu du.